cyanic-selkie/wikianc huggingface dataset:
ജില്ലിയൻ ആൻഡേഴ്സൺ
സ്റ്റേജിലൂടെ തന്റെ കരിയറിന് തുടക്കം കുറിച്ച ശേഷം, ആൻഡേഴ്സൺ അമേരിക്കൻ ഡ്രാമ പരമ്പര ദി എക്‌സ് ഫയൽസിലെ എഫ്.ബി.ഐ സ്പെഷ്യൽ ഏജന്റ് ഡാന സ്കള്ളി എന്ന വേഷത്തിൽ അന്താരാഷ്ട്ര അംഗീകാരം നേടി. ദി മൈറ്റി സെൽറ്റ് (2005), ദി ലാസ്റ്റ് കിംഗ് ഓഫ് സ്കോട്ട്ലാൻഡ് (2006), ഷാഡോ ഡാൻസർ (2012), വൈസ്രോയിസ് ഹൗസ് (2017), രണ്ട് എക്സ്-ഫയൽസ് ചലച്ചിത്രങ്ങൾ: ദി എക്സ്-ഫയൽസ്: ഫൈറ്റ് ദ ഫ്യൂച്ചർ (1998) ) ഒപ്പം എക്സ്-ഫയൽസ്: ഐ വാണ്ട് ടു ബിലീവ് (2008) എന്നിവയാണ് ശ്രദ്ധേയമായ ചലച്ചിത്രങ്ങൾ. ബ്ലീക്ക് ഹൗസിലെ (2005) ലേഡി ദെഡ്ലോക്ക്, എനി ഹ്യുമൻ ഹാർട്ടിലെ (2010) വാലസ് സിംപ്സൺ, ഗ്രേറ്റ് എക്സ്പെക്ടേഷൻസിലെ  മിസ് ഹവിഷാം, ഹാനിബാളിലെ (2013-2015) ഡോ.ബെഡിലിയ ഡ്യു മോറിയെർ, അമേരിക്കൻ ഗോഡ്സ് (2017 മുതൽ ഇപ്പോൾ വരെ) എന്നിവയാണ്‌ പ്രശസ്തമായ ടെലിവിഷൻ കഥാപാത്രങ്ങൾ.
ഫിലിം, ടെലിവിഷൻ എന്നിവിടങ്ങളിൽ കൂടാതെ ആൻഡേഴ്സൻ നാടകവേദിയിലും  അരങ്ങേറി അനേകം അവാർഡുകളും പ്രശംസകളും നേടിയിട്ടുണ്ട്. അബ്‌സെൻറ് ഫ്രണ്ട്സ് (1991), എ ഡോൾസ് ഹൗസ് (2009), എ സ്ട്രീറ്റ് കാർ നെയിംഡ് ഡിസയർ (2014,2016) എന്നീ നാടകങ്ങൾക്ക് പല പുരസ്കാരങ്ങളും നേടി.
ജഅഫർ അൽ-സാദിക്
ജഅഫർ ഇബ്നു മുഹമ്മദ് അൽ-സാദിക് (جعفر بن محمد الصادق) (702-765 0).'''അസ്സാദിഖ്, അൽ‌ ഫാളിൽ‌, അത്ത്വാഹിറ് എന്നീ പേരുകളിലറിയപ്പെടുന്നു-(As-Sadiq, Al-Fadil, and At-Tahir).ഷിയാ മുസിംകളുടെ ആറാമത്തെ ഇമാം. ഇസ്‌ലാമികപ്രവാചകൻ മുഹമ്മദിന്റെ പ്രപൗത്രൻ അലി ഇബ്നു ഹുസൈൻ (സൈനുൽ ആബിദീന്റെ) മകനായ മുഹമ്മദ് ബാക്കിറിന്റെ മകൻ
ജനനം
17 റബീഉൽ‌ അവ്വൽ‌,83AH (20 ഏപ്രിൽ‌,702)ന്ന് മദീനയിൽ‌ ജനിച്ചു. എല്ലാ ഷിയാ വിഭാഗക്കാരും അവരുടെ ആറാം ഇമാമായി ഇദ്ദേഹത്തെ കണക്കാക്കുന്നു. സുന്നികളുടെ പണ്ഡിത വിഭാഗത്തിലെ അനിവാര്യ ദേഹം.
മരണം
765 ഡിസംബർ 14-ന്‌ മദീനയിൽ അന്തരിച്ചു. അൽ‌ മൻ‌സൂറിനാൽ‌ വിഷം നൽകപ്പെട്ടതായി പറയപ്പെടുന്നു. ജന്നത്തുൽ‌ ബകീഅയിൽ‌ അന്ത്യവിശ്രമം.
ഇതു കൂടി കാണുക
വിഭാഗം:ഇസ്ലാമികം വർഗ്ഗം:അഹ്‌ലുൽ ബൈത്ത് വർഗ്ഗം:ഇസ്ലാമികപണ്ഡിതർ വർഗ്ഗം:മുഹമ്മദ് നബിയുടെ ബന്ധുക്കൾ
ഷിയാ ഇമാമുകളുടെ പട്ടിക
ഇസ്നാ അശരിയ്യാ
ഷിയാ മുസ്ലിംകളിലെ ഏറ്റവും വലിയ വിഭാഗമായ ഇസ്നാ അശരിയ്യക്കാറ്ക്ക് പേരു സൂചിപ്പിക്കുന്നതു പോലെ 12 നേതാക്കളാ(ഇമാമുമാരാ)ണുള്ളത്.
ഇസ്മാഈലിയ്യാ
വിഭാഗം:ഇസ്ലാമികം വർഗ്ഗം:അഹ്‌ലുൽ ബൈത്ത് വർഗ്ഗം:ഇസ്ലാമികപണ്ഡിതർ
നക്ഷത്ര പറക്കും ഗുർനാർട്
കടൽവാസിയായ ഒരു മൽസ്യമാണ് നക്ഷത്ര പറക്കും ഗുർനാർട്  അഥവാ '''Starry Flying Gurnard. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.
കുടുംബം
ഗുർനാർട് എന്ന കുടുബത്തിൽ പെട്ട മൽസ്യം ആണ് ഇവ.
ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:കേരളത്തിലെ മത്സ്യങ്ങൾ
വർഗ്ഗം:കടൽ മത്സ്യങ്ങൾ
ഫ്രാൻസിസ് ഡി സാലസ്
റോമൻ കത്തോലിക്കാ സഭയിലെ ഒരു വിശുദ്ധനാണ് ഫ്രാൻസിസ് ഡി സാലസ് (ഓഗസ്റ്റ് 21, 1567 – ഡിസംബർ 28, 1622).
ജനനം, ബാല്യം
1567 ഓഗസ്റ്റ് 21 - ന് സ്വിറ്റ്സർലാന്റിലെ ജനീവ നഗരത്തിനു സമീപമുള്ള തോറൺസ് പട്ടണത്തിലാണ് ഫ്രാൻസ്വാ ഡി സാലിസിന്റെ മകനായി ഫ്രാൻസിസ് ഡി സാലസിന്റെ ജനനം. യൂറോപ്പിലെ തന്നെ ഒരു പ്രമുഖ കുടുംബമായിരുന്നു ഫ്രാൻസിസിന്റേത്. ഫ്രാൻസ്വായുടെയും ഭാര്യയുടെയും ഏഴു വർഷം നീണ്ട കാത്തിരിപ്പിനു ശേഷമാണ് ഫ്രാൻസിസിന്റെ ജനനം. ഫ്രാങ്കോയിക്ക് സ്വന്തമായി നുവല്ലെ എന്നറിയപ്പെട്ടിരുന്ന വലിയൊരു ഭൂപ്രദേശം ഉണ്ടായിരുന്നു. ഒപ്പം ഭാര്യാപിതാവ് നൽകിയ ബോയിസി എന്നൊരു ഭൂപ്രദേശം അദ്ദേഹത്തിന് ലഭിച്ചു. ഇവിടെയുള്ള സാലസ് മന്ദിരമെന്നറിയപ്പെട്ടിരുന്ന പ്രൗഢമായ ഭവനത്തിലാണ് അവർ നിവസിച്ചിരുന്നത്. ഫ്രാൻസിസ് അസീസിയുടെ ഭക്തരായ ഇവർ ഈ ഭവനത്തിലെ ഒരു മുറിയിൽ അസീസിയുടെ രൂപം സ്ഥാപിച്ച് ആ മുറിക്ക് വിശുദ്ധന്റെ പേരു നൽകി. ഇവിടെയായിരുന്നു ഫ്രാൻസിസ് ഡി സാലസിന്റെ ജനനം. കുറച്ചു നാളുകൾക്ക് ശേഷം തോറൺസ് ദേവാലയത്തിൽ മാമ്മോദീസ നൽകി അവർ ആ കുഞ്ഞിന് വിശുദ്ധ ഫ്രാൻസിസിന്റെ പേരും നൽകി. ദൈവഭക്തിയിലും പുണ്യത്തിലുമാണ് അവർ ഫ്രാൻസിസിനെ വളർത്തിയത്. തുടർന്ന് കുട്ടിയുടെ പഠനത്തിനായി ഫ്രാങ്കോയി, ടെയാജെ എന്ന പുരോഹിതനെ അധ്യാപകനായി ഏർപ്പെടുത്തി. ഫ്രാൻസിസ് ആ അധ്യാപകന്റെ വാക്കുകൾ ഹൃദ്യസ്തമാക്കുകയും പ്രാവർത്തികമാക്കുവാൻ ശ്രമിക്കുകയും ചെയ്തു.
മാതാപിതാക്കൾ ഫ്രാൻസിസിന്റെ ഏഴാം വയസ്സിൽ ലാറോഷ് എന്ന കോളേജിൽ വിദ്യാഭ്യാസത്തിനായി ചേർത്തു. തുടർന്നുണ്ടായ രാഷ്ട്രീയമായ പ്രതികൂലസാഹചര്യം മൂലം ഫ്രാങ്കോയിയും കുടുംബവും താമസം ആ മന്ദിരത്തിൽ നിന്നും മാറ്റി. തന്മൂലം ഫ്രാൻസിസിന്റെ ലറോഷ് കോളേജിലെ പഠനം അവസാനിപ്പിച്ച് അന്നേസി സർവ്വകലാശാലയിൽ സൗകര്യമേർപ്പെടുത്തി. ഇക്കാലത്തും ഫാദർ ടെയാജെയും അവർക്കൊപ്പമുണ്ടായിരുന്നു. ഈ സർവ്വകലാശാലയിൽ ഫ്രാൻസിസ് ലത്തീനും മറ്റു ശാസ്ത്രങ്ങളും അഭ്യസിച്ചു.
ഫ്രാൻസിസിന്റെ പത്താമത് വയസ്സിൽ അവരുടെ ഇടവക ദേവാലയത്തിൽ പ്രഥമദിവ്യകാരുണ്യസ്വീകരണം നടത്തി. എല്ലായ്പ്പോഴും ഈ കൂദാശ സ്വീകരിക്കുവാൻ ഫ്രാൻസിസ് തീക്ഷ്ണത കാണിച്ചിരുന്നു. കൂടാതെ സർവ്വകലാശാലയിലെ മറ്റു വിദ്യാർഥികളെയും കൂട്ടി ദിവ്യകാരുണ്യം സ്വീകരിക്കുവാൻ ദേവാലയത്തിൽ എത്തിയിരുന്നു. ഫ്രാൻസിസിന്റെ ഈ പ്രവൃത്തി മറ്റുള്ളവരെ ആകർഷിച്ചു. ഫ്രാൻസിസിന്റെ പിതാവിന്റെ ആഗ്രഹം മകനെ ഒരു നിയമജ്ഞനും രാജസദസ്സിലെ അംഗവുമാക്കണമെന്നതായിരുന്നു. എന്നാൽ ഫ്രാൻസിസിന് വൈദികനാകുവാനായിരുന്നു ആഗ്രഹം. ഫ്രാങ്കോയി മകനെ അവന്റെ തീരുമാനത്തിൽ നിന്നും പിന്തിരിപ്പിക്കുവാൻ ശ്രമിച്ചിരുന്നുവെങ്കിലും ഫ്രാൻസിസ് അതിന് തയ്യാറായില്ല. ഫ്രാൻസിസ് അവന്റെ പതിനൊന്നാമത് വയസ്സിൽ തന്നെ വൈദികപട്ടസ്വീകരണത്തിന്റെ പ്രാരംഭഭാഗമായി മുടി മുറിച്ച് ലോകമോഹങ്ങളോട് വിട പറയുകയും ചെയ്തു.
അദ്ധ്യയനം
യൂറോപ്പിലെ പ്രഭുകുടുംബങ്ങളിലെ കുമാരന്മാർ പാരീസ് സർവ്വകലാശാലായിലാണ് അക്കാലത്ത് ഉന്നതപഠനം നടത്തിയിരുന്നത്. ഫ്രാങ്കോയിയും മകനെ പാരീസിലെ നവാറെ കോളെജിൽ ചേർക്കുവാൻ തീരുമാനിച്ചു. എന്നാൽ കോളെജിൽ പല വിദ്യാർഥികളും അസന്മാർഗ്ഗികളായിരുന്നതിനാൽ തന്റെ മകനും വഴി തെറ്റുമെന്ന ആശങ്ക മൂലം ഫ്രാൻസിസിന്റെ മാതാവ് ഈ തീരുമാനത്തെ എതിർത്തു. ആയതിനാൽ ഫ്രാൻസിസിനെ ഈശോസഭക്കാരുടെ ഒരു കോളെജിലാണ് പ്രവേശിപ്പിച്ചത്. പഠനകാര്യങ്ങളിൽ ഫ്രാൻസിസ് അതീവശ്രദ്ധാലുവായിരുന്നു. അനാവശ്യസംഭക്ഷണങ്ങളിലോ മറ്റു വിനോദങ്ങളിലോ ഫ്രാൻസിസ് ഏർപ്പെട്ടിരുന്നില്ല. പിന്നീട് അഞ്ചു വർഷത്തെ പഠനത്തിൽ ഫ്രാൻസിസ് ഗ്രീക്ക്, ഹീബ്രു തുടങ്ങിയ ഭാക്ഷകളിൽ പ്രാവീണ്യം നേടി. തുടർന്ന് പഠനശേഷം 1586 - ൽ ഫ്രാൻസിസ് സ്വന്തം ഭവനത്തിലേക്ക് മടങ്ങി. കാലം ഫ്രാൻസിസിൽ വരുത്തിയ മാറ്റങ്ങൾ മൂലം സ്വമാതാവോ പിതാവോ സഹോദരങ്ങളായ ഗാലോയിയോ, ജീനോ, ലൂയിയോ ഫ്രാൻസിസിനെ ഒറ്റനോട്ടത്തിൽ തിരിച്ചറിഞ്ഞില്ല. ഫ്രാൻസിസിന്റെ തിരിച്ചു വരവ് കുടുംബാഗങ്ങൾക്കെല്ലാം ഏറെ സന്തോഷം നൽകിയെങ്കിലും മകനെ നിയമപണ്ഡിതനാക്കുവാൻ ആഗ്രഹിച്ച ഫ്രാങ്കോയി ഫ്രാൻസിസിനെ ഫാദർ ടൊയാജയോടൊപ്പം പാദുവ സർവ്വകലാശാലയിലയച്ച് പഠിപ്പിക്കുവാൻ തീരുമാനിച്ചു.
പ്രതികൂലമായ കാലാവസ്ഥയിൽ കുന്നുകളും മലകളും താണ്ടിയുള്ള പാദുവ സർവ്വകലാശാലയിലേക്കുള്ള അവരുടെ യാത്ര വളരെ ക്ലേശകരമായിരുന്നു. ആൽപ്‌സ് പർവ്വതനിരകളിലൂടെ യാത്ര ചെയ്ത് അവർ പാദുവായിലെത്തിച്ചേർന്നു. അക്കാലത്ത് പ്രശസ്ത നിയമപണ്ഡിതനായിരുന്ന ഗുയി പാൻചിറോളി എന്ന അദ്ധ്യാപകന്റെ കീഴിലായിരുന്നു ഫ്രാൻസിസ് നിയമപഠനം നടത്തിയത്. അദ്ദേഹത്തിന്റെ ആകർഷകമായ വ്യക്തിത്വം മൂലം ധാരാളം സുഹൃത്തുക്കളെ സമ്പാദിച്ചു. മോശമായ കൂട്ടുകെട്ടുകളിൽ വീഴാതിരിക്കുവാൻ തക്ക വിവേകവും ഫ്രാൻസിസിനുണ്ടായിരുന്നു. അക്കാലത്ത് അന്നാട്ടിലെ ഒരു പ്രഭുകുമാരിക്ക് ഫ്രാൻസിസിനോട് പ്രണയം ഉളവാകുകയും വിവാഹാഭ്യർഥന നടത്തുകയും ചെയ്തു. എന്നാൽ ദൈവത്തിന് സ്വയം സമർപ്പിച്ച ഫ്രാൻസിസ് ബാലിശമായ ഈ ആലോചന നിസാരമായി നിരസിച്ചു.
വിശ്രമമില്ലാത്ത പ്രാർഥനയും പഠനവും താപസകൃത്യങ്ങളും മൂലം ഫ്രാൻസിസ് കഠിനമായ രോഗബാധിതനായിത്തീരുകയും മരണത്തെ മുഖാമുഖം കാണുകയും ചെയ്തു. എന്നാൽ ഫ്രാൻസിസ് തന്റെ മരണസാധ്യതയെ സന്തോഷത്തോടെയാണ് സ്വീകരിച്ചത്. രക്ഷപെടുവാനുള്ള സാധ്യത വൈദ്യന്മാർ തള്ളിക്കളഞ്ഞതിനാൽ ഫാദർ ടൊയാജെ ഫ്രാൻസിസിനെ സൽമരണത്തിനായൊരുക്കി. എന്നാൽ പിന്നീട് അത്ഭുതകരമായ രീതിയിൽ ഫ്രാൻസിസ് സുഖം പ്രാപിച്ചു.
1591 സെപ്റ്റംബറിൽ ഫ്രാൻസിസ് പാദുവാ സർവകലാശാലയിലെ വിദ്യാഭ്യാസം പൂർത്തിയാക്കുകയും ഡോക്ടർ ബിരുദം നേടുകയും ചെയ്തു. സ്വന്തം ഭവനത്തിലേക്ക് മടങ്ങും മുൻപ് ഫ്രാൻസിസ് ഫാദർ ടൊയാജെയും കൂട്ടി റോമിലേക്ക് യാത്രയാകുകയും പുണ്യസ്ഥലങ്ങളും കബറിടങ്ങളും സന്ദർശിച്ച് 1592 - ൽ ഒരു വസന്തകാലത്ത് ഭവനത്തിലെത്തിച്ചേർന്നു.
സമർപ്പിത ജീവിതത്തിലേക്ക്
വളരെക്കാലത്തെ വിദേശവാസവും ഉന്നതവിദ്യാഭ്യാസവും പൂർത്തിയാക്കി നാട്ടിലെത്തിയ ഫ്രാൻസിസിനെപ്പറ്റി മറ്റുള്ളവരിൽ അക്കാലത്ത് മതിപ്പുണ്ടാക്കിയിരുന്നു. ഫ്രാൻസിസിന്റെ പിതാവിന്റെ ആഗ്രഹം മൂലം അദ്ദേഹത്തിന് അധികകാലം വിശ്രമത്തിനു പോലും അവസരം ലഭിച്ചില്ല. പിതാവ് ഫ്രാങ്കോയി, ഫ്രാൻസിസിനെ ഷാംബെറി നഗരത്തിൽ അഭിഭാഷകവൃത്തിക്കായി അയച്ചു. അവിടുത്തെ മന്ത്രിസഭയിലെ അംഗവും നിയമപണ്ഡിതനുമായിരുന്ന ആന്റണി ഫാവ്റേയുമായി ഫ്രാൻസിസ് അടുക്കുകയും അദ്ദേഹത്തിന്റെ സഹായത്താൽ സാവോയി മന്ത്രിസഭയിലെ വക്കീലായി നിയമിതനാകുകയും ചെയ്തു. ഇത് ഫ്രാൻസിസിന്റെ പിതാവിനെ ഏറെ സന്തോഷവാനാക്കി. ഇക്കാലയളവിൽ വക്കീലെന്ന നിലയിൽ ഫ്രാൻസിസ് വളരെ ശ്രദ്ധിക്കപ്പെട്ടു തുടങ്ങി.
ഒരിക്കൽ ഫാദർ ടൊയാജെയോടോപ്പം കുതിരപ്പുറത്ത് സ്വഭവനത്തിലേക്ക് സഞ്ചരിക്കവേ ഫ്രാൻസിസ് താഴെ വീഴുകയും വാൾ ഉറയോടെ തെറിച്ചു പോകുകയും ചെയ്തു. ഉറയിൽ നിന്നും തെറിച്ച വാൾ ഉറയുടെ മുകളിലായി കുരിശിന്റെ ആകൃതിയിൽ വന്നു വീണു കിടന്നു. എന്നാൽ പരിക്കൊന്നും സംഭവിക്കാത്തതിനാൽ അവർ യാത്ര തുടർന്നു. പക്ഷേ തുടർന്ന് രണ്ടു പ്രാവശ്യം കൂടി ഈ സംഭവം ആവർത്തിക്കപ്പെട്ടു. അങ്ങനെ വീണ്ടൂം സംഭവിച്ചതിനാൽ ഇതൊരു ദൈവികാഹ്വാനമായി ഫ്രാൻസിസ് വിശ്വസിക്കുകയും തന്റെ ബാല്യകാല ആഗ്രഹമായ സമർപ്പിത ജീവിതത്തിലേക്കു തിരിയുവാനുള്ള തന്റെ ആഗ്രഹം മാതാപിതാക്കളെ അറിയിക്കുകയും ചെയ്തു. ഫ്രാൻസിസിന്റെ മാതാവിനെ ഇത് ഏറെ സന്തോഷവതിയാക്കിയെങ്കിലും പിതാവ് തന്റെ അനന്തരാവകാശിയും പിന്തുടർച്ചക്കാരനുമായ ഫ്രാൻസിസിനെ ഇതിൽ നിന്നും പിന്തിരിപ്പിക്കുവാനും ശ്രമിച്ചു. ഇത്തരം ചിന്തകളിൽ നിന്നും മകന്റെ മനസ്സിനെ പിന്തിരിപ്പിക്കുവാനായി അദ്ദേഹം ഫ്രാൻസിസിന് വിവാഹാലോചനകൾ നടത്തിത്തുടങ്ങി. അന്നാട്ടിലെ മറ്റൊരു പ്രഭുകുടുംബത്തിലെ തന്നെ ഒരു യുവതിയുമായി ഫ്രാൻസിസിന് വിവാഹാലോചന നടത്തുകയും അദ്ദേഹത്തിന്റെ മനസ്സിളക്കുവാനായി അവർക്കു തമ്മിൽ കൂടിക്കാഴ്ചയ്ക്കായി അവസരങ്ങൾ ഒരുക്കുകയും ചെയ്തു. ഒടുവിൽ ഫ്രാൻസിസിന്റെ തീരുമാനത്തിനു മുൻപിൽ പിതാവിന് തോവി സമ്മതിക്കേണ്ടി വന്നു. എന്നിരുന്നാലും മകനെ സാവോയി മന്ത്രിസഭയിലെ സാമാജികസ്ഥാനത്ത് അലങ്കരിക്കുവാൻ പിതാവ് നിർബന്ധിച്ചുകൊണ്ടിരുന്നു. ഇത് ഫ്രാൻസിസിനെ കടുത്ത ആശയക്കുഴപ്പത്തിലാക്കി.
എന്നാൽ ജനീവാ രൂപതാദ്ധ്യക്ഷന്റെ ആലോചനാസംഘത്തിന്റെ അധ്യക്ഷനും നിയമപണ്ഡിതനുമായ ഒരു വൈദികൻ അക്കാലത്ത് മരണമടഞ്ഞു. നിയമത്തിൽ ഡോക്ടർ ബിരുദവും ഉന്നതകുലജാതനുമായ ഫ്രാൻസിസിനെ ആ സ്ഥാനത്ത് നിയമിക്കുവാനായി രൂപതാദ്ധ്യക്ഷൻ ക്ലാവൂദ് സീനിയർ ഫ്രാൻസിസിന്റെ ഒരു അകന്ന ബന്ധുവായ ലൂയി ദെസാലസ് എന്ന വൈദികൻ വഴി റോമിൽ നിന്നും അനുവാദം നേടിയെടുത്തു. ഈ വിവരം ലൂയി ഫ്രാൻസിസിന്റെ പിതാവ് ഫ്രാങ്കോയിയെ അറിയിക്കുകയും വളരെ നേരത്തെ നിർബന്ധം മൂലം രൂപതാദ്ധ്യക്ഷന്റെ ഏറ്റവുമടുത്ത ഉപദേശകസ്ഥാനം വഹിക്കുവാൻ വൈദികപട്ടം സ്വീകരിക്കുവാൻ ഫ്രാൻസിസിന് അനുവാദം നൽകുകയും ചെയ്തു.
വീഡിയോ ഗെയിമുകളുടെ ചരിത്രം
വീഡിയോ ഗെയിമുകളുടെ ചരിത്രം 1950 കളുടെ ആരംഭത്തിൽ തന്നെ അക്കാദമിക് കമ്പ്യൂട്ടർ ശാസ്ത്രജ്ഞർ അവരുടെ ഗവേഷണത്തിന്റെ ഭാഗമായി അല്ലെങ്കിൽ വിനോദത്തിനായി ലളിതമായ ഗെയിമുകളും സിമുലേഷനുകളും രൂപകൽപ്പന ചെയ്യാൻ തുടങ്ങി. 1960 കളിൽ എം.ഐ.ടിയിലെ പ്രൊഫസർമാരും വിദ്യാർത്ഥികളും 3ഡി ടിക്-ടോ-ടോ, മൂൺ ലാൻഡിംഗ് തുടങ്ങിയ ഗെയിമുകൾ കളിച്ചു. ഈ ഗെയിമുകൾ ഐ‌ബി‌എം 1560 പോലുള്ള കമ്പ്യൂട്ടറിൽ‌ കളിച്ചു, കൂടാതെ പഞ്ച് കാർഡുകൾ ഉപയോഗിച്ചാണ് നീക്കങ്ങൾ നടത്തിയത്. 1970 കളിലും 1980 കളിലും വീഡിയോ ഗെയിമിംഗ് മുഖ്യധാരാ യിലെത്തിയില്ല, വീഡിയോ ആർക്കേഡ് ഗെയിമുകളും ജോയിസ്റ്റിക്ക്, ബട്ടണുകൾ, മറ്റ് കൺട്രോളറുകൾ എന്നിവ ഉപയോഗിച്ചുള്ള ഗെയിമിംഗ് കൺസോളുകളും കമ്പ്യൂട്ടർ സ്ക്രീനുകളിലെയും ഹോം കമ്പ്യൂട്ടർ ഗെയിമുകളിലെയും ഗ്രാഫിക്സും പൊതുജനങ്ങൾക്ക് പരിചയപ്പെടുത്തി. 1980 കൾ മുതൽ, വീഡിയോ ഗെയിമിംഗ് വിനോദത്തിന്റെ ഒരു ജനപ്രിയ രൂപമായും ലോകത്തിന്റെ മിക്ക ഭാഗങ്ങളിലും ആധുനിക ജനപ്രിയ സംസ്കാരത്തിന്റെ ഭാഗമായും മാറി. ആദ്യകാല ഗെയിമുകളിലൊന്ന് കമ്പ്യൂട്ടർ ശാസ്ത്രജ്ഞർ വികസിപ്പിച്ചെടുത്ത സ്പേസ് വാർ! ആദ്യകാല ആർക്കേഡ് വീഡിയോ ഗെയിമുകൾ 1972 മുതൽ 1978 വരെ വികസിപ്പിച്ചെടുത്തു. 1970 കളിൽ, ജനപ്രിയ ഗെയിം പോങും വിവിധ "ക്ലോണുകളും" ഉൾപ്പെടെ ഹോം കൺസോളുകളുടെ ആദ്യ തലമുറ ഉയർന്നുവന്നു. 8-ബിറ്റ് യൂണിറ്റിലുള്ള മൂന്നാം തലമുറ കൺസോളുകൾ 1983 മുതൽ 1995 വരെ കാലഘട്ടങ്ങളിൽ ഉയർന്നുവന്നു. 16-ബിറ്റ് മോഡലുകളായ നാലാം തലമുറ കൺസോളുകൾ 1987 മുതൽ 1999 വരെ ഉയർന്നുവന്നു. 1990 കളിൽ ആർക്കേഡുകളുടെ പുനരുജ്ജീവനവും തകർച്ചയും, 3D വീഡിയോ ഗെയിമുകളിലേക്കുള്ള മാറ്റം, മെച്ചപ്പെട്ട ഹാൻഡ്‌ഹെൽഡ് ഗെയിമുകൾ, പിസി ഗെയിമിംഗ് എന്നിവ അ കാലഘട്ടങ്ങിൽ കണ്ടു. 32 മുതൽ 64-ബിറ്റ് യൂണിറ്റുകളുള്ള അഞ്ചാം തലമുറ കൺസോളുകൾ 1993 മുതൽ 2006 വരെയായിരുന്നു. ഈ കാലഘട്ടത്തിൽ മൊബൈൽ ഫോൺ ഗെയിമിംഗ് ഉയർന്നുവന്നു. 2000 കളിൽ ആറാം തലമുറ കൺസോളുകൾ ഉയർന്നുവന്നു (1998–2013). ഈ കാലയളവിൽ, ഓൺലൈൻ ഗെയിമിംഗും മൊബൈൽ ഗെയിമുകളും ഗെയിമിംഗ് സംസ്കാരത്തിന്റെ പ്രധാന വശങ്ങളായി മാറി. ഏഴാം തലമുറ കൺസോളുകൾ 2005 മുതൽ 2012 വരെയായിരുന്നു. ചില ഗെയിമുകൾക്കായുള്ള വലിയ വികസന ബജറ്റുകൾ ഈ കാലഘട്ടത്തിൽ പ്രത്യേകതയാണ്, ചിലത് സിനിമാറ്റിക് ഗ്രാഫിക്സ്; ഏറ്റവും കൂടുതൽ വിറ്റുപോകുന്ന Wii കൺസോളിന്റെ സമാരംഭം, അതിൽ ഉപയോക്താവിന് കൺട്രോളറിന്റെ യഥാർത്ഥ ജീവിത ചലനത്തിലൂടെ ഗെയിം പ്രവർത്തനങ്ങൾ നിയന്ത്രിക്കാൻ കഴിയും; ഗെയിമർ അല്ലാത്തവർക്ക് വിപണനം ചെയ്യുന്ന കാഷ്വൽ പിസി ഗെയിമുകളുടെ ഉയർച്ച; വീഡിയോ ഗെയിമുകളിൽ ക്ലൗഡ് കമ്പ്യൂട്ടിംഗിന്റെ ആവിർഭാവം എന്നിവയാണ്.
ഫ്രാൻസിസ് ഡി സാലസ്
പുറത്തേക്കുള്ള കണ്ണികൾ
വർഗ്ഗം:1567-ൽ ജനിച്ചവർ വർഗ്ഗം: 1622-ൽ മരിച്ചവർ വർഗ്ഗം:ഓഗസ്റ്റ് 21-ന് ജനിച്ചവർ വർഗ്ഗം:ഡിസംബർ 28-ന് മരിച്ചവർ വർഗ്ഗം:കത്തോലിക്കാസഭയിലെ വിശുദ്ധർ
വീഡിയോ ഗെയിമുകളുടെ ചരിത്രം
അവലംബം
വർഗ്ഗം:വീഡിയോ ഗെയിമുകൾ
പുന്നയൂർക്കുളം ഗ്രാമപഞ്ചായത്ത്
തൃശ്ശൂർ ജില്ലയിലെ ചാവക്കാട് താലൂക്കിലെ ഒരു ഗ്രാമമാണ് പുന്നയൂർക്കുളം . മലപ്പുറം ജില്ലയോട് ചേർന്നു കിടക്കുന്ന ഈ ഗ്രാമം കവയിത്രിയും എഴുത്തു കാരിയുമായ കമലാ സുരയ്യയുടെ ജന്മനാട് എന്നതു കൊണ്ടും, നാലാപ്പാട്ട് നാരായണ മേനോൻ, ബാലാമണിയമ്മ,കാട്ടുമാടം നാരായണൻ, ശുജാഇ മൊയ്തു മുസ്‌ലിയാർ എന്നിവരാലും പ്രശസ്തമാണ്‌. പ്രശസ്തമായ ഗുരുവായൂരിൽ നിന്നും കുന്നംകുളത്തു നിന്നും ഇവിടേക്ക് എത്തിച്ചേരാൻ 12 കി.മീ. സഞ്ചരിച്ചാൽ മതി.
പുന്നയൂർക്കുളം ഗ്രാമപഞ്ചായത്ത് നിലവിലുണ്ട്. പ്രസിഡൻറ് എന്ന നിലയിൽ വി.പി മാമുവാണ് ഈ പഞ്ചായത്ത് കൂടുതൽ ഭരിച്ചിട്ടുള്ളത്. ആറ്റുപുറം, കുന്നത്തൂർ, ആൽത്തറ, ചമ്മനൂർ, കടിക്കാട്, പുന്നൂക്കാവ്, ഉപ്പുങ്ങൽ, ചെറായി, അണ്ടത്തോട്, പനന്തറ എന്നീ പ്രദേശങ്ങൾ ഈ പഞ്ചായത്തിൽ സ്ഥിതി ചെയ്യുന്നു.
സാമ്പത്തികം
മുപ്പതു വർഷത്തിലേറെയായി പുന്നൂക്കാവിൽ സ്ഥിതിചെയ്യുന്ന സപര്യ ഗ്രാമീണ ഗ്രന്ഥശാല പുന്നയൂർക്കുളത്തെ ഏറ്റവും വലിയ ഗ്രന്ഥശാലയും ,
കാസ്കോ കലാവേദി പുന്നയൂർക്കുളത്തെ ഒരു കലാ സാംസ്കാരിക സംഘടനയുമാണ്. ഉപ്പുങ്ങൽ എന്ന പ്രകൃതിരമണീയമായ ഒരു ദ്വീപും പുന്നയുർകുളത്തിൽ ഉൾപ്പെടുന്നു.
യുവശക്തി എന്ന കലാസാംസ്കാരികവേദി ഉപ്പുങ്ങലിലെ ഒരു യുവസംരംഭമാണ്.
വാർഡുകൾ
സൗത്ത്‌
അവലംബം
വർഗ്ഗം:തൃശ്ശൂർ ജില്ലയിലെ ഗ്രാമപഞ്ചായത്തുകൾ
ഉണ്ണുനീലിസന്ദേശം
ഇതിവൃത്തം
വടക്കുംകൂർ രാജ്യത്തിന്റെ തലസ്ഥാനമായ ‘ വടമതിര ’ അഥവാ കടുത്തുരുത്തി എന്ന ദേശത്ത് വസിച്ചിരുന്ന ഉണ്ണുനീലി എന്ന യുവതിക്ക് അവളുടെ പ്രിയതമൻ തിരുവനന്തപുരത്ത് നിന്ന് ഒരു സന്ദേശമയയ്ക്കുന്നതാണ് ഇതിലെ ഇതിവൃത്തം. ഉണ്ണുനീലിയുടെ വീടായ മുണ്ടയ്ക്കൽഭവനത്തിൽ ഒരു രാത്രി പ്രസ്തുത കൃതിയിലെ നായികാനായകന്മാർ കിടന്നുറങ്ങുന്നു, അതായത് ഉണ്ണുനീലിയും പ്രിയതമനും, ആ സമയത്ത് നായകനിൽ കാമാസക്തയായ ഒരു യക്ഷി നായികയറിയാതെ നായകനെ എടുത്തുപൊക്കി ആകാശമാർഗ്ഗം തെക്കോട്ട് പറന്നു. ഏകദേശം തിരുവനന്തപുരത്തായപ്പോൾ നായകൻ ഉറക്കമുണർന്നു, യക്ഷിയെ കണ്ട അയാൾ നരസിംഹമന്ത്രം ജപിക്കുകയും അതിൽ ഭയന്ന യക്ഷി നായകനെ വിട്ട് ഓടിപ്പോവുകയും ചെയ്തു. നായകൻ ശ്രീപദ്മനാഭ സ്വാമി ക്ഷേത്രത്തിനു സമീപമാണ് ചെന്നു വീഴുന്നത്. ഈ സമയം അതുവഴി യാദൃച്ഛികമായി വന്ന തൃപ്പാപ്പൂർമൂപ്പ് ആദിത്യവർമ്മയെ നായകൻ കണ്ടുമുട്ടുന്നു. തന്റെ വിഷമാവസ്ഥയെ നാ‍യകൻ രാജാവിനെ വിവരിച്ചു കേൾപ്പിക്കുകയും അദ്ദേഹം വഴി നായികയ്ക്കു സന്ദേശം കൊടുത്തയക്കാൻ തീരുമാനിക്കുകയും ചെയ്യുന്നു. തിരുവനന്തപുരത്തു നിന്നും വടമതിരവരെ യാത്ര ചെയ്യാനുള്ള നിർദ്ദേശങ്ങളാണ് പിന്നീടുള്ള കാവ്യഭാഗത്തിൽ.
കാലം
ഈ കാവ്യസൃഷ്ടിയുടെ നിർമ്മാണകാലം, കവി, നായകൻ തുടങ്ങിയവയെപ്പറ്റി ഇതുവരെ തീർച്ചപ്പെടുത്താൻ സാധിച്ചിട്ടില്ല. മിക്ക ഗവേഷക പണ്ഡിതന്മാരും ഉണ്ണുനീലിസന്ദേശത്തിന്റെ കാലം ക്രി. പി. പതിനാലാം ശതകത്തിന്റെ മൂന്നാം പാദമാണ് എന്നുള്ള നിഗമനത്തോട് യോജിക്കുന്ന അഭിപ്രായമാണ് പ്രകടിപിച്ചിട്ടുള്ളത്. ഇതിന്റെ കാലം കൊല്ലവർഷം 525-നും 540-നും ( ക്രി. 1350 നും 1360 നും ) ഇടക്കാകാം എന്നു സാഹിത്യഗവേഷകനായ ഇളംകുളം കുഞ്ഞൻപിള്ള അഭിപ്രായപ്പെട്ടിട്ടുണ്ട്.
കവിയും നായകനും
ഉണ്ണുനീലി സന്ദേശത്തിന്റെ കർത്താവ്, നായകൻ എന്നിവരെ സംബന്ധിച്ചുള്ള കാര്യങ്ങൾ വളരെ അവ്യക്തമാണ്. പ്രസ്തുത കൃതിയിൽ നിന്നു ലഭിക്കുന്ന അടയാളങ്ങളും ,അഭിപ്രായങ്ങളും ആസ്പദമാക്കി വ്യത്യസ്തങ്ങളായ അഭിപ്രായങ്ങളാണ് പലരും പറഞ്ഞിട്ടുള്ളത്. അവയിൽ ചിലത് താഴെ കൊടുക്കുന്നു.
കവിയും നായകനും ഒരു ചാക്യാർ
കവിയും നായകനും ഒരു ചാക്യാരാണെന്നുള്ളതാണു് ഒരു പക്ഷത്തിന്റെ അഭിപ്രായം.
തോഴിയുടെ ഭർത്താവ്
ഉണ്ണുനീലിയുടെ തോഴിയായ ചെറിയതിന്റെ ഭർത്താവാണ് കാവ്യം രചിച്ചതെന്നാണ് മറ്റൊരഭിപ്രായം. സാഹിത്യപഞ്ചാനനൻ ശ്രീ പി.കെ. നാരായണപിള്ളയാണ് ഈ പക്ഷക്കാരിൽ പ്രമുഖൻ.
കവിയും നായകനും ഒരാൾ
കവിയും നായകനും ഒരാൾ തന്നെയെന്നുള്ളതാണ് മറ്റൊരു അഭിപ്രായം. മഹാകവി ഉള്ളൂർ ഈ പക്ഷത്താണു്. നായകന്റെയും നായികയുടെയും ദാമ്പത്യജീവിതത്തിലെ ചില രഹസ്യങ്ങൾ ഉണ്ണുനീലിസന്ദേശത്തിലെ ചില ശ്ലോകങ്ങളിൽ പറയുന്നുണ്ട്. ഇതൊക്കെയാണ് കവിയും നായകനും ഒന്നാണെന്നുള്ള തന്റെ അഭിപ്രായത്തിന്റെ കാരണങ്ങളായി മഹാകവി ചൂണ്ടിക്കാട്ടുന്നത്.ഇതേ അഭിപ്രായം തന്നെയാണ് ശ്രീ ശൂരനാട്ടു കുഞ്ഞൻപിള്ളക്കും ഉള്ളത്. കവിയും നായകനും ഒന്നാണെന്നും തന്റെ പ്രിയതമയുടെ കീർത്തി നിലനിർത്താൻ വേണ്ടി കാവ്യം രചിച്ചതാണെന്നും അദ്ദേഹം അഭിപ്രായപ്പെടുന്നു. കവിയും ആദിത്യവർമ്മനും തമ്മിൽ വളരെ ഗാഢമായ സ്നേഹബന്ധം ഉണ്ടായിരുന്നതായും അദ്ദേഹം അഭിപ്രായപ്പെടുന്നു, ഇതാവാം കവിയെ സഹായിക്കാൻ ആദിത്യവർമ്മൻ തുനിഞ്ഞത്.
കവി ഒരു കേരളബ്രാഹ്മണൻ
കവിയും നായകനും ഒന്നാണോ എന്ന തർക്കത്തിനു പുറമെ കവി അല്ലെങ്കിൽ നായകൻ ആരായിരിക്കാം എന്ന ഒരു സംശയവും വ്യക്തമാകാതെ അവശേഷിക്കുന്നു. കവി ഒരു കേരളബ്രാഹ്മണനാണെന്നുള്ളതാണ് ഒരു മതം. ആരാണെങ്കിലും ഒരു കാലഘട്ടത്തിന്റെ പശ്ചാത്തലം വളരെ നന്നായി കവി അവതരിപ്പിച്ചിട്ടുണ്ട്. ജനങ്ങളുടെ ജീവിതരീതി, ദേവദാസി സമ്പ്രദായം, പ്രധാന പട്ടണങ്ങൾ, വാണിജ്യകേന്ദ്രങ്ങൾ, ക്ഷേത്രങ്ങൾ തുടങ്ങിയ കാര്യങ്ങൾ കവി വളരെ വ്യക്തമായി അവതരിപ്പിച്ചിട്ടുണ്ട്.
വർഗ്ഗം:മണിപ്രവാളകൃതികൾ വർഗ്ഗം:സന്ദേശകാവ്യങ്ങൾ
ഭൂമിശാസ്ത്രം
ഭൂമിശാസ്ത്രപരമായ വസ്തുതകൾ സന്ദേശവാഹകൻ സഞ്ചരിക്കുന്ന സ്ഥലങ്ങളിലൂടെയാണ് വിശദീകരിക്കപ്പെടുന്നത്. തിരുവനന്തപുരം, വർക്കല,പരവൂർ, കൊല്ലം,കായംകുളം,കണ്ടിയൂർ, ചെന്നിത്തല,തിരുവല്ല, തൃക്കൊടിത്താനം,മണികണ്ഠപുരം,ഏറ്റുമാനൂർ എന്നീ സ്ഥലങ്ങൾ നാട്ടുപാതയായി അനുമാനിത്തിക്കാൻ തക്കതായ വിശദീകരണങ്ങൾ ഉണ്ട്. ഓരോ സ്ഥലത്തെയും പ്രധാന കാഴ്ചകൾ, നാടുവാഴികളുടെ കൊട്ടാരങ്ങൾ , പ്രഖ്യാപിത ദേവാലയങ്ങൾ , ജനങ്ങളുടെ ആചാരവിശേഷങ്ങൾ , പ്രസിദ്ധമായ അങ്ങാടികൾ , തുടങ്ങിയവും വർണ്ണയിൽ ഉൾപ്പെടുന്നു
മൈക്കൽ ദ സാങ്ക്‌റ്റിസ്‌
റോമൻ കത്തോലിക്കാ സഭയിലെ ഒരു വിശുദ്ധനാണ് മൈക്കൽ ദ സാങ്ക്‌റ്റിസ്‌(സെപ്റ്റംബർ 29, 1591 – ഏപ്രിൽ 10, 1625). നിഷ്‌ക്കളങ്ക ജീവിതത്തിന്റെ വക്താവും അത്യത്ഭുതകരമായ ധ്യാനത്തിന്റെ ഉടമയുമായാണ് റോമൻ രക്തസാക്ഷിത്വ പട്ടികയിൽ ഇദ്ദേഹത്തെ വിശേഷിപ്പിച്ചിരിക്കുന്നത്‌. ഏപ്രിൽ 10- നാണ്‌ വിശുദ്ധന്റെ തിരുനാൾ ആ ഘോഷിക്കുന്നത്‌.
ജീവിതരേഖ
1591 സെപ്റ്റംബർ 29 - ന് സ്‌പെയ്‌നിലെ കാറ്റലോനിയായിലാണ്‌ മൈക്കൽ ദ സാങ്ക്‌റ്റിസിന്റെ ജനനം‌. വിശുദ്ധ ഫ്രാൻസീസ് അസ്സീസിയെ അനുകരിക്കുകയായിരുന്നു മൈക്കിളിന്റെ കുട്ടിക്കാലത്തെ പ്രധാന വിനോദം. സന്യസിക്കുവാനുള്ള തന്റെ ആഗ്രഹം ആറാം വയസിൽ മൈക്കിൾ മാതാപിതാക്കളെ അറിയിച്ചിരുന്നു. എന്നാൽ ചെറുപ്പത്തിലെ തന്നെ മാതാപിതാക്കൾ മരണമടഞ്ഞു. പിന്നീട് ഒരു കച്ചവടക്കാരന്റെ സഹായിയായി ജീവിതം തുടർന്നു. എങ്കിലും പ്രാർത്ഥനാപൂർവ്വമായ ഒരു ജീവിതമായിരുന്നു മൈക്കിൾ നയിച്ചിരുന്നത്.
1603 - ൽ ബാഴ്‌സലോണയിലെ ട്രിനിറ്റേറിയൻ ഫ്രിയേഴ്‌സിൽ മൈക്കിൾ അംഗമായി ചേർന്നു. 1607-ൽ സരഗോസായിലെ വിശുദ്ധ ലാംബ്രെർട്ട്‌സ്‌ ആശ്രമത്തിൽ വച്ച്‌ വൃതവാഗ്ദ്ധാനം നടത്തി. ട്രിനിറ്റേറിയൻ സമൂഹത്തിലെ നവീകരണത്തിന്‌ വിധേയമായ ഒരു സമൂഹത്തിൽ ചേരുവാൻ മൈക്കിൾ ആഗ്രഹിച്ചു. പിന്നീട് വൈദികപഠനത്തിന്‌ ശേഷം പൗരോഹിത്യം സ്വീകരിച്ചു. രണ്ടു പ്രാവശ്യം വല്ലഡോയിഡിലെ ആശ്രമത്തിന്റെ സുപ്പീരിയറായി പ്രവർത്തിച്ചു. മൈക്കിളിന്റെ സഹപ്രവർത്തകർ അദ്ദേഹത്തെ ഒരു വിശുദ്ധനായാണ്‌ മുൻപേ തന്നെ കരുതിയിരുന്നത്‌.
1625 ഏപ്രിൽ 10 - ന് മുപ്പത്തിയഞ്ചാം വയസ്സിൽ മൈക്കിൾ അന്തരിച്ചു. 1862 - ൽ പിയൂസ്‌ ഒമ്പതാമൻ മാർപ്പാപ്പ മൈക്കിളിനെ വിശുദ്ധനായി നാമകരണം ചെയ്തു.
പുറത്തേക്കുള്ള കണ്ണികൾ
വർഗ്ഗം:1591-ൽ ജനിച്ചവർ വർഗ്ഗം: 1625-ൽ മരിച്ചവർ വർഗ്ഗം:സെപ്റ്റംബർ 29-ന് ജനിച്ചവർ വർഗ്ഗം:ഏപ്രിൽ 10-ന് മരിച്ചവർ വർഗ്ഗം:കത്തോലിക്കാസഭയിലെ വിശുദ്ധർ
അഡ്‌ഹോക്ക് കമ്മിറ്റി
ഒരു പ്രത്യേക കാര്യത്തിനുവേണ്ടി താത്കാലികമായി രൂപവത്കൃതമാകുന്ന കമ്മിറ്റിയെ അഡ്‌ഹോക്ക് കമ്മിറ്റി എന്നു വിളിക്കുന്നു. അഡ്ഹോക് എന്ന ലത്തീൻ വാക്കിന്റെ അർഥം ഇതിനായി അഥവാ ഇക്കാര്യത്തിന് മാത്രമായി എന്നാണ്. ഈ വാക്ക് ചേർത്താണ് അഡ്ഹോക്ക് കമ്മിറ്റി എന്ന പദം ഉണ്ടാക്കിയത്. സ്റ്റാൻഡിംഗ് കമ്മിറ്റി നിലവിൽ വരുന്ന പക്ഷം അഡ്ഹോക്ക് കമ്മിറ്റി ഇല്ലാതാകുന്നു. ഏതെങ്കിലും സംഘടന രൂപവത്കരിക്കാൻ ഉദ്ദേശിക്കുമ്പോൾ, ആദ്യപടിയായി അഡ്ഹോക്ക് കമ്മിറ്റി സംഘടിപ്പിക്കുക സാധാരണമാണ്.
ഓർസൺ വെൽസ്
ഒരേയൊരു സിനിമകൊണ്ട് വിശ്വചലച്ചിത്ര വേദിയിൽ മുൻനിരക്കാരനായി പരിഗണിക്കപ്പെടുന്ന അമേരിക്കൻ സംവിധായകനാണ്‌ ഓർസൺ വെൽസ്. 1915 മേയ് 6 നു വിസ്കോൺസിൽ ജനനം.ചെറുപ്പത്തിൽ നാടകവും സംഗീതവും അഭ്യസിച്ചു. മാതാപിതാക്കൾ പരസ്പരം വേർപിരിഞ്ഞതിനു ശേഷം അനാഥനായി നാടുചുറ്റി നടന്നു. എച്.ജി. വെൽസ്എഴുതിയ 'വാർ ഓഫ് ദ വേൾഡ്സ്' എന്ന സയൻസ് ഫിക്ഷൻ റേഡിയോ നാടകമായി അവതരിപ്പിച്ച് പെട്ടെന്ന് പ്രശസ്തനായി. വാർ ഒഫ് ദ വേൾഡ്‌സിന്റെ റേഡിയോ ആവിഷ്ക്കരണം കേഴ്‌വിക്കാരിൽ ചൊവ്വാഗ്രഹത്തിന്റെ ആക്രമണത്തെക്കുറിച്ചുള്ള ഭയം സൃഷ്ടിച്ചു (1938). 1938 ൽ 40 മിനുട്ട് ദൈർഘ്യമുള്ള ഹ്രസ്വചിത്രം സംവിധാനം ചെയ്തു കൊണ്ട് സിനിമ രംഗത്തെത്തി. ആദ്യത്തെ ചലച്ചിത്രമായ സിറ്റിസൻ കെയ്ൻ (1941) ൽ നടനും സംവിധായകനും സഹതിരക്കഥാരചയിതാവുമായിരുന്നു. ഇത് എക്കാലത്തെയും ഏറ്റവും നല്ല ചിത്രങ്ങളിൽ ഒന്നായി കണക്കാക്കപ്പെടുന്നു. എക്കാലത്തേയും ക്ലാസ്സിക്കായി ഈ സിനിമ കണക്കാക്കപ്പെടുന്നു.1945 ലെ 'ദ സ്റ്റ്രൈഞ്ചർ' എന്ന സിനിമ ബോക്സാഫീസ് വിജയം നേടി. ദ തേഡ് മേൻ (1949), മോബിഡിക്ക് (1956), ട്രഷർ ഐലൻഡ് (1972) തുടങ്ങിയ ചിത്രങ്ങളിലും അഭിനയിച്ചു. നടി റീത്ത ഹെയ്‌വർത്ത് ആയിരുന്നു ഭാര്യ. 1986 ഒക്ടോബർ 10 നു അന്തരിച്ചു.
പ്രധാന ചിത്രങ്ങൾ
വർഗ്ഗം:അമേരിക്കൻ ചലച്ചിത്രസംവിധായകർ വർഗ്ഗം:1915-ൽ ജനിച്ചവർ
സുനിൽ കുമാർ സോണി
ഇന്ത്യൻ രാഷ്ട്രീയക്കാരനാണ് സുനിൽ കുമാർ സോണി. 2019 ലെ ഇന്ത്യൻ പൊതുതെരഞ്ഞെടുപ്പിൽ ഭാരതീയ ജനതാ പാർട്ടി അംഗമായി ഛത്തീസ്ഗ h ിലെ റായ്പൂരിൽ നിന്ന് ഇന്ത്യൻ പാർലമെന്റിന്റെ താഴത്തെ സഭയായ ലോക്സഭയിലേക്ക് തിരഞ്ഞെടുക്കപ്പെട്ടു.
ഒറ്റപ്പാലം താലൂക്ക്
പാലക്കാട് ജില്ലയിലെ ഒരു താലൂക്കാണ് ഒറ്റപ്പാലം താലൂക്ക്.
വർഗ്ഗം:പാലക്കാട് ജില്ലയിലെ താലൂക്കുകൾ വർഗ്ഗം:പാലക്കാട് ജില്ല
മൗനംസമ്മതം സീസൺ 2
മൗനംസമ്മതം സീസൺ 2 (Is pyaar ko Kya naam doon? ...ek bar phir) ഒരു ഹിന്ദി ടെലിവിഷൻ സോപ്പ് ഓപ്പറേറ്ററിന്റെ ഭാഗമായി 2013 ഓഗസ്റ്റ് 26 മുതൽ 2015 ജൂൺ 15 വരെ പ്രക്ഷേപണം ചെയ്തു. മൗനംസമ്മതം സീസൺ 1 ന്റെ തുടർച്ചയാണിത്.എന്നാൽ പുതിയ കഥയും കഥാപാത്രങ്ങളുമാണിതിന്റെ പ്രത്യേകത. തുടക്കത്തിൽ ഹിന്ദിയിൽ പ്രക്ഷേപണം ആരംഭിച്ച ഈ പരമ്പര പിൽക്കാലത്ത് ഇവയുടെ ജനശ്രദ്ധ പരിഗണിച്ച് മറ്റു രാജ്യങ്ങളിലും ഭാഷകളിലും പ്രക്ഷേപണം ചെയ്യുന്നു. Malayalam, Germany, Turkish, Armenia, Azerbaijan എന്നിവയാണ് അതിൽ പ്രധാനി.6 മണിക്ക് പ്രക്ഷേപണം ചെയ്ത ആദ്യ ഇന്ത്യൻ സോപ്പ് ഓപ്പറേറ്റർ എന്ന പ്രത്യേകതയും ഈ പരമ്പരയ്ക്കുണ്ട്.സ്റ്റാർഉത്സവിൽ ഇപ്പോൾ 8:30ന് റീടെലിക്കാസ്റ്റും ചെയ്യുന്നു
റെഡ്‌വുഡ്
ലോകത്തിലെ ഏറ്റവും ഉയരം കൂടിയ വൃക്ഷങ്ങൾ എന്ന ബഹുമതിയും,വലിപ്പവും ഭാരവും കൂടിയ്‌ വൃക്ഷമെന്നും ഉള്ള ബഹുമതിയും റെഡ്‌വുഡുകൾക്ക് ആണ്. ഏറ്റവും ഉയരം കൂടിയ റെഡ്‌വുഡുകൾ അറിയപ്പെടുന്നത് കോസ്റ്റ്‌ റെഡ്‌വുഡുകൾ എന്ന പേരിലാണ്. ഏറ്റവും വലിയ റെഡ്‌വുഡുകൾ എന്നറിയപ്പെടുന്നത് സിയാറ റെഡ്‌വുഡ്‌.അടുത്ത കാലം വരെ സികോസിയ എന്നാ ജനുസ്സിൽ പെടുത്തിയ കോസ്റ്റ്‌ റെഡ്‌വുഡ് ആരാ സ്വികോയിയ സെം പർവിറൻസ് ആണ് ലോകത്തിലെ ഏറ്റവും ഉയരംകൂടിയ മരം.
റെഡ്‌വുഡ്കൾ അനാവൃത ബീജ സസ്യങ്ങളിൽ പെട്ടവയാണ്. അവയ്ക്ക്‌ പുഷ്പങ്ങൾ കാണുകയില്ല. പൂമൊട്ടുകൾ പോലെ ഇരിക്കുന്ന കോണുകളിലാണ് സ്ത്രീ ബീജവും,പുംബീജങ്ങുമുണ്ടാകുന്നത്. വടക്കേ അമേരിക്കയുടെ പടിഞ്ഞാറെ തീരത് മാത്രമേ ഇന്ന് റെഡ്‌വുഡ് കാണപ്പെടുന്നു. കോസ്റ്റ്‌ റെഡ്‌വുഡ് ഏകദേശം ആയിരം വർഷത്തോളം ആയുസ്സുള്ളവയാണ്.
ഏക് ഥാ ടൈഗർ
സൽമാൻ ഖാൻ നായകവേഷമണിഞ്ഞ ഹോളിവുഡ് സിനിമയാണ്  ഏക് ഥാ ടൈഗർ. ഈ സിനിമയുടെ പരസ്യവും ട്രെയിലറുകളും പ്രക്ഷേപണം ചെയ്യുന്നത് പാകിസ്താനിൽ വിലക്കിയിട്ടുണ്ട്. പാക് രഹസ്യാന്വേഷണ ഏജൻസിയായ ഐ.എസ്.ഐയെ മോശമായി ചിത്രീകരിക്കുന്നു എന്നാരോപിച്ചാണ് നടപടി. 2012 ആഗസ്റ്റ് 15ന് റിലീസ് ചെയ്ത ചിത്രത്തിൽ, പാകിസ്താനിൽ എത്തുന്ന റോ ഏജൻറിന്റെ വേഷത്തിലാണ് സൽമാൻഖാൻ പ്രത്യക്ഷപ്പെടുന്നത്.
പുറം കണ്ണികൾ
വർഗ്ഗം:ഹോളിവുഡ് ചലച്ചിത്രങ്ങൾ വർഗ്ഗം:നിരോധിക്കപ്പെട്ട ചലച്ചിത്രങ്ങൾ
കുറ്റാളൂർ
മലപ്പുറം ജില്ലയിലെ ഊരകം പഞ്ചായത്തിലെ ഒരു നാട്ടു പ്രദേശമാണു കുറ്റാളൂർ. വർഗ്ഗം:മലപ്പുറം ജില്ലയിലെ ഗ്രാമങ്ങൾ
ചെതുമ്പൽമാറൻ ഗുർനാർട്
കടൽവാസിയായ ഒരു മൽസ്യമാണ് ചെതുമ്പൽമാറൻ ഗുർനാർട്  അഥവാ '''Scalybreast Gurnard. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.
കുടുംബം
ഗുർനാർട് എന്ന കുടുബത്തിൽ പെട്ട മൽസ്യം ആണ് ഇവ.
ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:കേരളത്തിലെ മത്സ്യങ്ങൾ
വർഗ്ഗം:കടൽ മത്സ്യങ്ങൾ
എലിജി റിട്ടൻ ഇൻ എ കൻട്രി ചർച്ച്‌യാർഡ്
thumb|150px|'എലിജി': ലഘുലേഖയായി പ്രസിദ്ധീകരിച്ച ആദ്യപതിപ്പിന്റെ ഒന്നാം പുറം ആംഗലകവി തോമസ് ഗ്രേ രചിച്ച ഒരു കവിതയാണ് എലിജി റിട്ടൻ ഇൻ എ കൻട്രി ചർച്ച്‌യാർഡ് അല്ലെങ്കിൽ ഗ്രാമശ്മശാനത്തിൽ എഴുതപ്പെട്ട വിലാപകാവ്യം. 32 ഖണ്ഡങ്ങളായി 128 വരികളാണ് ഇതിന്റെ ദൈർഘ്യം. ഇതിന്റെ രചനാപശ്ചാത്തലം വ്യക്തമല്ല. എങ്കിലും 1742-ൽ മരിച്ച റിച്ചാർഡ് വെസ്റ്റ് എന്ന കവിയുടെ ഓർമ്മ ഇതിനു പ്രചോദനം ആയിരിക്കാം എന്നു കരുതപ്പെടുന്നു. "ഗ്രാമശ്മശാനത്തിൽ എഴുതിയ ഖണ്ഡങ്ങൾ" എന്ന പേരായിരുന്നു കവിതയ്ക്ക് ആദ്യം. 1742-ൽ ദക്ഷിണ ഇംഗ്ലണ്ടിൽ ബക്കിങ്ങാംഷയറിലെ സ്റ്റോക്ക് പോജെസ് ദേവാലയപ്പരിസരത്തിനടുത്തു താമസിക്കുമ്പോഴാണ് കവി ഇതിന്റെ രൂപരേഖ എഴുതിയതെന്നു കരുതപ്പെടുന്നു. എങ്കിലും എട്ടുവർഷം കഴിഞ്ഞ് 1750-ലാണ് കവിത പൂർത്തിയായത്. ആദ്യപ്രസിദ്ധീകരണം നടന്നതാകട്ടെ 1751-ൽ ആയിരുന്നു.
പ്രസിദ്ധീകരണം
സുഹൃത്ത് ഹൊറേസ് വാൾപ്പോളിന് ഗ്രേ അയച്ചു കൊടുത്ത കവിത അദ്ദേഹം ലണ്ടണിലെ സാഹിത്യവൃത്തങ്ങളിൽ പ്രചരിപ്പിച്ചു. അതിനിടെ നിലവാരം കുറഞ്ഞ ഒരു ആനുകാലികം തന്റെ കവിത അനുമതിയില്ലാതെ അച്ചടിക്കാൻ ഒരുങ്ങുന്നുവെന്ന് അറിഞ്ഞതോടെ സ്വയം അതു പ്രസിദ്ധീകരിക്കുമയല്ലാതെ കവിയ്ക്കു വഴിയില്ലെന്നായി. 1751 ഫെബ്രുവരി 15-ന് എലിജി അങ്ങനെ വെളിച്ചം കണ്ടു. കാൽത്താൾ ലഘുലേഖയുടെ (Quarto Pamphlet) രൂപത്തിൽ അതു പ്രസിദ്ധീകരിച്ചത് റിച്ചാർഡ് ഡോഡ്സ്ലി ആയിരുന്നു.
ഉള്ളടക്കം
ഗ്രാമശ്മശാനത്തിൽ വിസ്മരിക്കപ്പെട്ടു കഴിയുന്ന സാധാരണക്കാരിൽ, ജോൺ ഹാംപ്ഡണും ജോൺ മിൽട്ടണും ഒലിവർ ക്രോംവെല്ലിനും ഒപ്പം പ്രതിഭയുള്ളവർ ഉണ്ടാകാം. എന്നിട്ടും സമുദ്രത്തിന്റെ അഗാധതകളിൽ ശ്രദ്ധിക്കപ്പെടാതെ കഴിയുന്ന രന്തങ്ങളുടേയും, ആരും കാണാതെ വാടിക്കൊഴിഞ്ഞുപോകുന്ന വനസുഗന്ധികളുടേയും വിധിയാണ് അവർക്കുണ്ടായത്. എങ്കിലും അവരുടെ അവരുടെ നേട്ടങ്ങളെ പെരുപ്പിക്കാതിരുന്ന അപ്രശസ്തി അവരുടെ പാപങ്ങളേയും പരിമിതപ്പെടുത്തി. അവർക്ക് കൊലപാതങ്ങൾ നടത്തി സിംഹാസനങ്ങൾ പിടിച്ചെടുക്കുകയോ മനുഷ്യവർഗ്ഗത്തിനു മേൽ കരുണയുടെ വാതിൽ അടക്കുകയോ ചെയ്യേണ്ടി വന്നില്ല. ഭ്രാന്തുപിടിച്ച ആൾക്കൂട്ടത്തിന്റെ നെറികെട്ട പോരാട്ടങ്ങളിൽ നിന്നകന്ന് സുബോധത്തോടെയിരുന്നതിനാൽ അവരുടെ ആഭിലാഷങ്ങൾക്ക് വഴിപിഴച്ചില്ല.
ഈ കവിതയുടെ ഒരു പാഠഭേദവും നിലവിലുണ്ടെങ്കിലും സാധാരണപാഠത്തിൽ അത് അവസാനിക്കുന്നത്, മരണവുമായി മുഖാമുഖം നിൽക്കുന്ന ആഖ്യാതാവ് സങ്കല്പിക്കുന്ന സ്വന്തം ചരമഫലകത്തിലാണ്. "ഭാഗ്യത്തിനും പ്രശസ്തിക്കും അന്യനും, വിഷാദചിന്തയ്ക്ക് ബന്ധുവും ആയിരുന്നവൻ ഭൂമിയുടെ മടിയിൽ തലവച്ച് ഇവിടെ ശയിക്കുന്നു" എന്നാണ് അതിന്റെ തുടക്കം.
വിലയിരുത്തൽ
thumb|175px|right|സ്റ്റോക്ക് പോജെസ് ശ്മശാനത്തിൽ കവിയുടെ സ്മാരകം ഗ്രേയുടെ കവിതയ്ക്ക് വിലാപകാവ്യം എന്ന പേരുണ്ടെങ്കിലും അതിന്റെ ഉള്ളടക്കം വിലാപമെന്നതിനു പകരം മരണത്തെക്കുറിച്ചുള്ള പരിചിന്തനമാണ്. കവിതയുടെ നിലവിലുള്ള രണ്ടു പാഠങ്ങൾ മരണത്തെ സമീപിക്കുന്നത് രണ്ടു രീതിയിലാണ്; ആദ്യപാഠം താരതമ്യേന നിർമ്മമമായ മരണചിന്തയാണ്. എന്നാൽ സാധാരണ അച്ചടിക്കപ്പെടാറുള്ള അന്തിമപാഠം അവസാനിക്കുന്നത് ആഖ്യാതാവ് മരണഭയം അകറ്റാൻ തനിക്കായി സങ്കല്പിക്കുന്ന ചരമലിഖിതത്തിലാണ്.
അതിവേഗം പ്രചരിച്ച 'എലിജി' ഏറെ ജനപ്രീതി നേടി. അതു തുടരെ അച്ചടിക്കപ്പെടുകയും ഒട്ടേറെ ഭാഷകളിൽ അതിനു മൊഴിമാറ്റങ്ങൾ ഉണ്ടാവുകയും ചെയ്തു. ഗ്രേയുടെ ഇതരകവിതകൾ വിസ്മരിക്കപ്പെട്ട ശേഷവും വിമർശകർ 'എലിജി'-യെ പുകഴ്ത്തി. ഈ കവിതയെ വിലയിരുത്തുന്നതിൽ താൻ, "സാഹിത്യലോകത്തിലെ മുൻവിധികളുടെ കളങ്കമേശാത്ത സാധാരണ വായനക്കാരുടെ സാമാന്യബോധം അതിനു കല്പിച്ച മതിപ്പിൽ ആഹ്ലാദപൂർവം പങ്കുപറ്റുന്നു" എന്നാണ് സാഹിത്യനിരൂപകൻ സാമുവൽ ജോൺസൺ നിരീക്ഷിച്ചത്. "എല്ലാ മനസ്സുകളിലും പ്രതിഫലിക്കുന്ന ബിംബങ്ങളും, എല്ലാ വക്ഷസ്സുകളിലും പ്രതിധ്വനിക്കുന്ന ഭാവങ്ങളും നിറഞ്ഞ സ്ഥലമാണ് ഗ്രേയുടെ ഗ്രാമശ്മശാനം" എന്നും ജോൺസൺ കരുതി.
ഭാഷയുടെ മേന്മയുടേയും ഭാവുകതയുടെ സാർവലൗകികതയുടേയും പേരിൽ 'എലിജി' ഇന്നും പ്രകീർത്തിക്കപ്പെടുന്നു. അറിയപ്പെടാത്തവരും അശക്തരുമായ ഗ്രാമീണരുടേയും പ്രതാപികളായ ഉപരിവർഗ്ഗത്തിന്റേയും ജീവിതഗതികളുടെ താരതമ്യം അടങ്ങുന്ന ഈ കവിതയ്ക്ക് രാഷ്ട്രീയമാനം ഉണ്ടാകാമെങ്കിലും അത് അവ്യക്തമായിരിക്കുന്നു. ഉന്നയിക്കുന്ന പ്രശ്നങ്ങൾക്ക് സമാധാനം നിർദ്ദേശിക്കാതെ സമാപിക്കുന്ന 'ഏലിജി' ആത്മാർത്ഥതയില്ലാത്ത രചനായാണെന്നു കരുതുന്നവരുമുണ്ട്; കവിതയിലെ കേന്ദ്രബിംബമായ അജ്ഞാതഗ്രാമീണന്റെ രക്ഷയ്ക്കുതകുന്ന രാഷ്ട്രീയനിലപാട് അവതരിപ്പിക്കുന്നതിൽ കവി പരാജയപ്പെട്ടുവെന്നാണ് വിമർശനം.
കുറിപ്പുകൾ
കവി തോമസ് ഗ്രേയുടെ സംസ്കാരസ്ഥാനവും ഇവിടമാണ്.
"The Boast of heraldry, the pomp of power,/And all that beauty, all that wealth e'er gave,/Awaits alike the inevitable hour./The Paths of glory lead but to the grave." (വരികൾ 33-36)
"Far from the madding crowd's ignoble strife,/Their sober wishes never learned to stray." ഇതിൽ ആദ്യത്തെ വരിയുടെ തുടക്കത്തെ ആശ്രയിച്ചാണ് ഇംഗ്ലീഷ് നോവലിസ്റ്റ് തോമസ് ഹാർഡിയുടെ "ഫാർ ഫ്രം ദ മാഡിങ്ങ് ക്രൗഡ്" നോവലിന്റെ പേര്.
അവലംബം
വർഗ്ഗം:ഇംഗ്ലീഷ് കവിതകൾ
പവർ പിസി
1991 ആപ്പിൾ-ഐ.ബി.എം.-മോട്ടോറോള സഖ്യം നിർമ്മിച്ച ഒരു RISC ഇൻസ്ട്രക്ഷൻ സെറ്റ് ആർക്കിടെക്ചറാണ് പവർ പിസി. പ്രശസ്തമായ എംബഡഡ് പ്രോസ്സസറായി പവർ പിസി സിപിയു മാറി. പവർ പിസി ആർക്കിടെക്ചറുകൾ കൂടുതലായും ഉപയോഗിക്കപ്പെട്ടത് ആപ്പിളിന്റെ മാക്കിൻറോഷ് പേഴ്സണൽ കമ്പ്യൂട്ടറുകളിലാണ്.
1990-കളിൽ എയിമിന്റെ(AIM) PReP, കോമൺ ഹാർഡ്‌വെയർ റഫറൻസ് പ്ലാറ്റ്‌ഫോം സംരംഭങ്ങളുടെ കോർണർ സ്റ്റോണാണ് പവർപിസി. യഥാർത്ഥത്തിൽ പേഴ്‌സണൽ കമ്പ്യൂട്ടറുകൾക്കായി ഉദ്ദേശിച്ചിരുന്ന ഈ ആർക്കിടെക്ചർ, ആപ്പിളിന്റെ പവർ മാക്കിന്റോഷ്, പവർബുക്ക്, ഐമാക്, ഐബുക്ക്, എക്‌സ്‌സെർവ് ലൈനുകൾ 1994 മുതൽ 2006 വരെ ആപ്പിൾ ഇന്റലിന്റെ x86-ലേക്ക് മൈഗ്രേറ്റ് ചെയ്‌തത് വരെ ഉപയോഗിച്ചിരുന്നു. പേഴ്‌സണൽ കമ്പ്യൂട്ടറുകളിൽ ഇത് ഒരു ഇടമായി മാറിയെങ്കിലും എംബഡഡ്, ഉയർന്ന പ്രകടനമുള്ള പ്രോസസ്സറുകൾ ജനപ്രിയമായി തുടരുന്നു. ഏഴാം തലമുറ വീഡിയോ ഗെയിം കൺസോളുകളിലും എംബഡഡ് ആപ്ലിക്കേഷനുകളിലും ഇതിന്റെ ഉപയോഗം ഉപഗ്രഹങ്ങളും ചൊവ്വയിലെ ക്യൂരിയോസിറ്റി ആൻഡ് പെർസെവറൻസ് റോവറുകളും ഉൾപ്പെടെയുള്ള ഉപയോഗങ്ങളുടെ ഒരു നിര നൽകി. കൂടാതെ, പവർപിസി സിപിയുകൾ ഇപ്പോഴും അമിഗവണ്ണി(AmigaOne)ലും മൂന്നാം കക്ഷി അമിഗഒഎസ്4 (AmigaOS 4)പേഴ്സണൽ കമ്പ്യൂട്ടറുകളിലും ഉപയോഗിക്കുന്നു.
പവർപിസി പ്രധാനമായും മുൻകാല ഐബിഎം പവർ ആർക്കിടെക്ചറിനെ അടിസ്ഥാനമാക്കിയുള്ളതാണ്, മാത്രമല്ല അതിനോട് ഉയർന്ന നിലവാരത്തിലുള്ള അനുയോജ്യത നിലനിർത്തുകയും ചെയ്യുന്നു; ആർക്കിടെക്ചറുകൾ വളരെ അടുത്ത് തന്നെ തുടരുന്നു, തയ്യാറെടുപ്പിൽ കുറച്ച് ശ്രദ്ധ ചെലുത്തിയാൽ ഒരേ പ്രോഗ്രാമുകളും ഓപ്പറേറ്റിംഗ് സിസ്റ്റങ്ങളും രണ്ടിലും പ്രവർത്തിക്കും; പവർ സീരീസിലെ പുതിയ ചിപ്പുകൾ പവർ ഐഎസ്എ ഉപയോഗിക്കുന്നു.
ചരിത്രം
thumb|ഐബിഎം പവർ പിസി 601 മൈക്രോപ്രൊസസർ റിസ്കിന്റെ(RISC)ചരിത്രം ആരംഭിച്ചത് ഐബിഎമ്മിന്റെ 801 ഗവേഷണ പദ്ധതിയിൽ നിന്നാണ്, അതിൽ ജോൺ കോക്ക് പ്രധാന ഡെവലപ്പറായിരുന്നു, അവിടെ അദ്ദേഹം 1975-78-ൽ റിസ്കിന്റെ ആശയങ്ങൾ വികസിപ്പിച്ചെടുത്തു. 801-അധിഷ്ഠിത മൈക്രോപ്രൊസസ്സറുകൾ നിരവധി ഐബിഎം എബെഡ്ഡഡ് ഉൽപ്പന്നങ്ങളിൽ ഉപയോഗിച്ചു, ഒടുവിൽ ഐബിഎം ആർടി പിസിയിൽ ഉപയോഗിക്കുന്ന 16-രജിസ്റ്റർ ഐബിഎം റോംപ് പ്രോസസറായി. റിസ്ക് ആർക്കിടെക്ചർ നടപ്പിലാക്കുന്ന ഒരു ദ്രുത രൂപകൽപ്പനയായിരുന്നു അർടി പിസി(RT PC). 1982 നും 1984 നും ഇടയിൽ, വിപണിയിലെ ഏറ്റവും വേഗതയേറിയ മൈക്രോപ്രൊസസർ നിർമ്മിക്കുന്നതിനുള്ള ഒരു പദ്ധതി ഐബിഎം ആരംഭിച്ചു; ഈ പുതിയ 32-ബിറ്റ് ആർക്കിടെക്ചറിനെ അതിന്റെ വികസന ചക്രത്തിലുടനീളം അമേരിക്ക പ്രോജക്റ്റ് എന്ന് വിളിക്കുന്നു, ഇത് ഏകദേശം 5-6 വർഷം നീണ്ടുനിന്നു. 1990-ന്റെ തുടക്കത്തിൽ റിസ്ക് സിസ്റ്റം/6000-നൊപ്പം അവതരിപ്പിച്ച പവർ ഇൻസ്ട്രക്ഷൻ സെറ്റ് ആർക്കിടെക്ചറാണ് അതിന്റെ റിസൾട്ട്.
ലാസിക് സർജറി
ഹ്രസ്വദൃഷ്ടി, ദീർഘദൃഷ്ടി, അസ്റ്റിഗ്മാറ്റിസം എന്നിങ്ങനെ കണ്ണിനെ ബാധിക്കുന്ന റിഫ്രാക്റ്റീവ് പിശകുകൾ തിരുത്തുന്നതിനുള്ള നൂതന മാർഗ്ഗമാണ് ലാസിക് സർജറി. ലേസർ-അസിസ്റ്റഡ് ഇൻ സൈറ്റു കെരാറ്റോമില്യൂസിസ് എന്നതിൻറെ ചുരുക്കപ്പേരാണ് ലാസിക് എന്നത്. ഇത് ലേസർ ഉപയോഗിച്ചുള്ള ചികിത്സാ രീതിയാണ്. കണ്ണിന്റെ കോർണിയയെ പുനർനിർമ്മിക്കാൻ ലേസർ അല്ലെങ്കിൽ മൈക്രോകെരാറ്റോം ഉപയോഗിക്കുന്ന ഈ നൂതന ശസ്ത്രക്രിയ ഒരു നേത്രരോഗവിദഗ്ദ്ധനാണ് നടത്തുന്നത്. ലാസിക്, മിക്ക ആളുകൾക്കും കാഴ്ച ശക്തി മെച്ചപ്പെടുത്തുന്നതിൽ, കണ്ണടകൾ അല്ലെങ്കിൽ കോൺടാക്റ്റ് ലെൻസുകൾ എന്നിവയ്ക്ക് പകരം ദീർഘകാലം നിലനിൽക്കുന്ന ഒരു ബദൽ നൽകുന്നു.
18 വയസ്സ് വരെ, ഹ്രസ്വദൃഷ്ടി ഉള്ളവരുടെ കാഴ്ചയിൽ മാറ്റങ്ങൾ സംഭവിക്കാം. അതിനാൽ, ലാസിക്ക് ശസ്ത്രക്രിയ തിരഞ്ഞെടുക്കുന്നതിന് മുമ്പ് വ്യക്തിക്ക് കുറഞ്ഞത് 18 വയസ്സ് തികയണം. അതോടൊപ്പം ഒരു വർഷത്തിലേറെ നേത്രശക്തിയും കണ്ണടയുടെ പവറും മാറ്റമില്ലാതെ തുടർന്നാൽ മാത്രമാണ് ലാസിക്ക് നിർദ്ദേശിക്കുന്നത്. ഇതു വളരെ വേഗം നടത്താവുന്നതും ചെയ്ത ദിവസം തന്നെ തിരിച്ചു വീട്ടിൽ പോകാവുന്നതും ആയ ശസ്ത്രക്രിയ ആണ്.
വെള്ളെഴുത്ത്
വെള്ളെഴുത്ത് ചികിൽസയിൽ പ്രെസ്ബൈലാസിക് എന്നറിയപ്പെടുന്ന ഒരു തരം ലാസിക് ഉപയോഗിക്കുന്നുണ്ട്. ഇത് താരതമ്യേന പുതിയ ശസ്ത്രക്രിയ രീതിയാണ്. ഇതിൻറെ ഫലങ്ങളെക്കുറിച്ച് പഠനങ്ങൾ നടന്നുകൊണ്ടിരിക്കുകയാണ്, ഈ ലാസിക് ചെയ്ത ചില ആളുകൾക്ക് കാഴ്ചശക്തി കുറയുന്നതായി റിപ്പോർട്ടുകളുണ്ട്.
കോൺടാക്റ്റ് ലെൻസുകൾ
സോഫ്റ്റ് കോൺടാക്റ്റ് ലെൻസുകൾ ധരിക്കുന്ന രോഗികൾ ശസ്ത്രക്രിയയ്ക്ക് 5 മുതൽ 21 ദിവസം മുൻപും, ഹാർഡ് കോൺടാക്റ്റ് ലെൻസുകൾ ധരിക്കുന്ന രോഗികൾ കുറഞ്ഞത് ആറ് ആഴ്ച മുൻപും കോണ്ടാക്റ്റ് ലെൻസ് ഉപയോഗം നിർത്താൻ നിർദ്ദേശിക്കുന്നു.
പ്രീ ഓപ്പറേറ്റീവ് പരിശോധനകൾ
കാഴ്ച സ്ഥിരപ്പെടുടേണ്ടതിനാൽ അമേരിക്കൻ ഐക്യനാടുകളിൽ, എഫ്ഡി‌എ 18 അല്ലെങ്കിൽ 22 വയസ്സിന് മുകളിലുള്ളവർക്ക് ആണ് ലാസിക് ചെയ്യുന്നത് അംഗീകരിച്ചിട്ടുള്ളത്. ഏറ്റവും പ്രധാനമായി, ശസ്ത്രക്രിയയ്ക്ക് മുമ്പായി ഒരു വർഷമെങ്കിലും (കുറഞ്ഞത് 6 മാസം) രോഗിയുടെ കണ്ണ് കുറിപ്പടി സ്ഥിരമായിരിക്കണം. പ്യൂപ്പിൾ വികസിപ്പിച്ച് കണ്ണിലെ ററ്റിനയുടെ പരിശോധന നടത്തണം. ശസ്‌ത്രക്രിയയ്‌ക്ക് മുമ്പ്, രോഗിയുടെ കോർണിയയുടെ കനം നിർണ്ണയിക്കാൻ ഒരു പാക്കിമീറ്റർ ഉപയോഗിച്ച് പരിശോധിക്കുന്നു, കൂടാതെ ടോപ്പോഗ്രാഫർ അല്ലെങ്കിൽ കോർണിയൽ ടോപ്പോഗ്രാഫി മെഷീൻ ഉപയോഗിച്ച് അവയുടെ ഉപരിതല പരിശോധന നടത്തുന്നു. കുറഞ്ഞ പവർ ലേസർ ഉപയോഗിച്ച് കോർണിയയുടെ ടോപ്പോഗ്രാഫിക് മാപ്പ് സൃഷ്ടിക്കുന്നു. ടോപ്പോഗ്രാഫിയിൽ കെരാട്ടോകോണസ് പോലുള്ള ബുദ്ധിമുട്ടുകൾ കണ്ടെത്തിയാൽ അത് ശസ്ത്രക്രിയക്ക് വിപരീതഫലം നൽകുന്നതിനാൽ ശസ്ത്രക്രിയ ഒഴിവാക്കേണ്ടി വന്നേക്കാം. കോർണിയയുടെ ആകൃതിയിലുള്ള ആസ്റ്റിഗ്മാറ്റിസവും മറ്റ് ക്രമക്കേടുകളും ശസ്ത്രക്രിയക്ക്മുൻപ് കണ്ടെത്തണം. ഈ വിവരം ഉപയോഗിച്ച്, നീക്കം ചെയ്യേണ്ട കോർണിയ ടിഷ്യുവിന്റെ അളവും സ്ഥാനവും സർജൻ കണക്കാക്കുന്നു. നടപടിക്രമത്തിനുശേഷം അണുബാധയ്ക്കുള്ള സാധ്യത കുറയ്ക്കുന്നതിന് രോഗിക്ക് ആൻറിബയോട്ടിക് നൽകുകയും ചെയ്യുന്നു, ചിലപ്പോൾ ഒരു പ്രീ-മരുന്നായി ഒരു പ്രീ ആക്റ്റിങ് ഓറൽ സെഡേറ്റീവ് മരുന്നും നൽകുന്നു.
വലിയ പ്യൂപ്പിൾ, നേർത്ത കോർണിയ, വളരെ വരണ്ട കണ്ണുകൾ എന്നിവ ശസ്ത്രക്രിയ ഒഴിവാക്കാനുള്ള കാരണങ്ങളിൽ ഉൾപ്പെടുന്നു.
ഫ്ലാപ്പ് സൃഷ്ടിക്കൽ
മൃദുവായ കോർണിയ സക്ഷൻ റിംഗ് ഉപയോഗിച്ച് കണ്ണിൻറെ ചലനം നിയന്ത്രിക്കുന്നു. വർദ്ധിച്ച സക്ഷൻ ചികിത്സിക്കുന്ന കണ്ണിലെ കാഴ്ചയുടെ മങ്ങലിന് ചിലപ്പോൾ കാരണമായേക്കാം. കണ്ണ് അനക്കമില്ലാത്ത അവസ്ഥയിലായാൽ കോർണിയൽ എപിത്തീലിയം, ബോമാൻസ് പാളി എന്നിവ മുറിച്ചുകൊണ്ട് ഒരു ഫ്ലാപ്പ് സൃഷ്ടിക്കുന്നു. ഒരു മെറ്റൽ ബ്ലേഡ് ഉപയോഗിക്കുന്ന മെക്കാനിക്കൽ മൈക്രോകെരാറ്റോം അല്ലെങ്കിൽ കോർണിയയ്ക്കുള്ളിൽ അടുത്തടുത്ത് ക്രമീകരിച്ചിരിക്കുന്ന ചെറിയ കുമിളകളുടെ ഒരു ശ്രേണി സൃഷ്ടിക്കുന്ന ഒരു ഫെംടോസെകണ്ട് ലേസർ ഉപയോഗിച്ചാണ് ഈ പ്രക്രിയ കൈവരിക്കുന്നത്. ഈ ഫ്ലാപ്പിന്റെ ഒരറ്റത്ത് ഒരു കീൽ അവശേഷിക്കുന്നു. ഫ്ലാപ്പ് പിന്നിലേക്ക് മടക്കി കോർണിയയുടെ മധ്യ പാളിയായ സ്ട്രോമ വെളിപ്പെടുത്തുന്നു. ഫ്ലാപ്പ് മടക്കുന്ന പ്രക്രിയ ചിലപ്പോൾ അസ്വസ്ഥത സൃഷ്ടിക്കും.
ലേസർ പുനർ‌നിർമ്മാണം
ശസ്ത്രക്രിയ നടപടിക്രമത്തിന്റെ രണ്ടാം ഘട്ടം, ഒരു എക്‌സൈമർ ലേസർ (193 എൻ‌എം) ഉപയോഗിച്ചുകൊണ്ട് കോർണിയൽ സ്ട്രോമ പുനർ‌നിർമ്മിക്കുന്നതാണ്. ലേസർ, തൊട്ടടുത്തുള്ള സ്ട്രോമയ്ക്ക് കേടുപാടുകൾ വരുത്താതെ ടിഷ്യുവിനെ ബാഷ്പീകരിക്കുന്നു. ടിഷ്യു ഇല്ലാതാക്കാൻ ചൂടോ യഥാർത്ഥ കട്ടിംഗോ ആവശ്യമില്ല.
ആഴത്തിലുള്ള കോർണിയൽ സ്ട്രോമയിൽ ലേസർ അബ്ളേഷൻ നടത്തുന്നത് മുമ്പത്തെ സാങ്കേതികതയായ ഫോട്ടോറെഫ്രാക്റ്റീവ് കെരാറ്റെക്ടമി (പി‌ആർ‌കെ) യേക്കാൾ വേഗത്തിലുള്ള വിഷ്വൽ വീണ്ടെടുക്കലിനും, വേദന ഒഴിവാക്കുന്നതിനും സഹായിക്കുന്നു.
രണ്ടാമത്തെ ഘട്ടത്തിൽ, ഫ്ലാപ്പ് എടുത്തുകഴിഞ്ഞാൽ രോഗിയുടെ കാഴ്ച മങ്ങുന്നു. ലേസറിന്റെ ഓറഞ്ച് ലൈറ്റിന് ചുറ്റുമുള്ള വെളുത്ത വെളിച്ചം മാത്രമേ അവർക്ക് കാണാൻ കഴിയൂ, ഇത് നേരിയ തോതിൽ കണ്ണിൻറെ സ്ഥാനം മാറാൻ കാരണമാകും. ഇത് മറികടക്കാൻ എക്‌സൈമർ ലേസർ ഒരു കണ്ണ് ട്രാക്കിംഗ് സംവിധാനം ഉപയോഗിക്കുന്നു, അത് രോഗിയുടെ കണ്ണിന്റെ സ്ഥാനം സെക്കൻഡിൽ 4,000 തവണ വരെ പിന്തുടരുന്നു, ചികിത്സാ മേഖലയ്ക്കുള്ളിൽ കൃത്യമായ പ്ലെയ്‌സ്‌മെന്റിനായി ലേസർ പൾസുകൾ റീഡയറക്‌ടുചെയ്യുന്നു. സാധാരണ പൾസ് 10 മുതൽ 20 നാനോസെക്കൻഡിൽ 1 മില്ലിജൂൾ (എംജെ) പൾസ് ഊർജ്ജമാണ്.
ശസ്ത്രക്രിയാനന്തര പരിചരണം
ശസ്ത്രക്രിയാനന്തരം രോഗികൾക്ക് കണ്ണിലൊഴിക്കാൻ ആൻറിബയോട്ടിക്, ആൻറി-ഇൻഫ്ലമേറ്ററി തുള്ളി മരുന്നുകൾ നൽകുന്നു. രോഗികളോട് വിശ്രമിക്കാൻ പറയുകയും, തിളക്കമുള്ള ലൈറ്റുകളിൽ നിന്ന് കണ്ണുകൾ സംരക്ഷിക്കാനും, ഉറങ്ങുമ്പോൾ കണ്ണുകൾ തടവുന്നത് തടയാനും, കണ്ണുകൾ വരണ്ട് പോകുന്നത് കുറയ്ക്കാനും ഒക്കെയായി ഇരുണ്ട സംരക്ഷക കണ്ണടകൾ നൽകുകയും ചെയ്യുന്നു. പ്രിസർവേറ്റീവ്-ഫ്രീ ആർട്ടിഫിഷ്യൽ കണ്ണുനീർ തുള്ളിമരുന്നുകൾ ഉപയോഗിച്ച് കണ്ണുകളെ മോയ്സ്ചറൈസ് ചെയ്യേണ്ടതും ആവശ്യമാണ്. ചില അവസരങ്ങളിൽ കോർണ്ണിയയുടെ സംരക്ഷണത്തിന് ബാൻഡേജ് കോൺടാക്റ്റ് ലെൻസ് സ്ഥാപിക്കുകയും 3-4 ദിവസത്തിനുശേഷം നീക്കം ചെയ്യുകയും ചെയ്യുന്നു. സങ്കീർണതകൾക്കുള്ള അപകടസാധ്യത കുറയ്ക്കുന്നതിന് ശരിയായ ശസ്ത്രക്രിയാനന്തര പരിചരണത്തിന്റെ പ്രാധാന്യത്തെക്കുറിച്ച് രോഗികളെ അവരുടെ ശസ്ത്രക്രിയാ വിദഗ്ധർ അറിയിക്കേണ്ടത് അത്യാവശമാണ്.
ലാസിക് ഒഴിവാക്കേണ്ട സാഹചര്യങ്ങൾ
എല്ലാവരും ലാസിക് ശസ്ത്രക്രിയക്ക് യോഗ്യരല്ല. കഠിനമായ കെരാട്ടോകോണസ് അല്ലെങ്കിൽ നേർത്ത കോർണിയകൾ ലാസിക്കിൽ നിന്ന് രോഗികളെ അയോഗ്യരാക്കിയേക്കാം, എന്നിരുന്നാലും മറ്റ് നടപടിക്രമങ്ങൾ പ്രായോഗിക ഓപ്ഷനുകളായിരിക്കാം. ഫച്സ് കോർണിയൽ എൻ‌ഡോതീലിയൽ ഡിസ്ട്രോഫി, കോർണിയൽ എപ്പിത്തീലിയൽ ബേസ്മെൻറ് മെംബ്രൻ ഡിസ്ട്രോഫി, റെറ്റിനയിലെ മുറിവ്, ഓട്ടോഇമ്മ്യൂൺ രോഗങ്ങൾ, കടുത്ത വരണ്ട കണ്ണുകൾ, കാര്യമായ ബ്ലെഫറിറ്റിസ് എന്നിവയുള്ളവരെ ലാസിക് പരിഗണിക്കുന്നതിന് മുമ്പ് ചികിത്സിക്കണം. ഗർഭിണികളോ നഴ്സിംഗോ ആയ സ്ത്രീകൾക്ക് സാധാരണയായി ലസിക്ക് വിധേയരാകാൻ അർഹതയില്ല.
വലിയ പ്യൂപ്പിൾ ഉള്ളവരിൽ ശസ്‌ത്രക്രിയയ്‌ക്കുശേഷം ഗ്ലെയർ, ഹാലോസ്, സ്റ്റാർ ബർസ്റ്റുകൾ, ഇരട്ട ദർശനം തുടങ്ങിയ ലക്ഷണങ്ങളുണ്ടാക്കാം. കോർണിയയുടെ ഒരു ഭാഗം മാത്രമേ ലേസർ ഉപയോഗിച്ച് ശരിയാക്കുന്നുള്ളൂ എന്നതിനാൽ, പുറമേയുള്ള ഭാഗങ്ങൾ ശരിയാക്കാതെ അവശേഷിക്കുന്നു. രാത്രിയിലോ ഇരുട്ടത്തോ ഒരു രോഗിയുടെ പ്യൂപ്പിൾ വികസിച്ച അവസ്ഥ വരുമ്പോൾ തിരുത്താത്ത പുറത്തെ ഭാഗം മൂലം പ്രശ്നങ്ങൾ ഉണ്ടാകുകയും ചെയ്യുന്നു.
ഉയർന്ന ഓർഡർ അബറേഷനുകൾ
രോഗനിർണയത്തിനായി പ്രത്യേക പരിശോധന ആവശ്യമുള്ളതും സാധാരണ കണ്ണട (കണ്ണട) ഉപയോഗിച്ച് ശരിയാക്കാത്തതുമായ വിഷ്വൽ പ്രശ്നങ്ങളാണ് ഉയർന്ന ഓർഡർ അബറേഷനുകൾ. ഇവയിൽ 'സ്റ്റാർ ബർസ്റ്റുകൾ', 'ഗോസ്റ്റിംഗ്', 'ഹാലോസ്' എന്നിവയെല്ലാം ഉൾപ്പെടുന്നു. ചില രോഗികൾ ഈ ലക്ഷണങ്ങളെ ശസ്ത്രക്രിയാനന്തരമായി വിവരിക്കുകയും ഫ്ലാപ്പിന്റെ രൂപവത്കരണവും ടിഷ്യു ഇല്ലാതാക്കലും ഉൾപ്പെടെയുള്ള ലസിക് സാങ്കേതികതയുമായി ബന്ധപ്പെടുത്തുകയും ചെയ്യുന്നു.
പ്യൂപ്പിൾ വലുപ്പവും അബറേഷനും തമ്മിൽ ബന്ധമുണ്ട്. ഇത് കോർണിയയുടെ പുനർ‌നിർമ്മിച്ച ഭാഗവും, ലേസർ അടിക്കാത്ത പുറമേയുള്ള ഭാഗവും തമ്മിലുള്ള കോർണിയൽ ടിഷ്യുവിലെ ക്രമക്കേടിന്റെ ഫലമായിരിക്കാം. പ്യൂപ്പിൾ വലുപ്പം ലാസിക് ഫ്ലാപ്പിനേക്കാൾ ചെറുതായതിനാൽ പകൽ സമയത്തെ കാഴ്ചയിൽ ഇത് പ്രശ്നങ്ങൾ ഉണ്ടാക്കാനുള്ള സാധ്യത കുറവാണ്.
വരണ്ട കണ്ണുകൾ
95% രോഗികളിലും ലാസിക്കിന് ശേഷം വരണ്ട കണ്ണുകളുടെ ലക്ഷണങ്ങൾ റിപ്പോർട്ട് ചെയ്യുന്നു. ഇത് സാധാരണയായി താൽക്കാലികമാണെങ്കിലും, ചിലരിൽ ഇത് വിട്ടുമാറാത്തതും കഠിനവുമായ ഡ്രൈ ഐ സിൻഡ്രോം ആയി വികസിക്കുന്നു. ഡ്രൈ-ഐ സിൻഡ്രോം സാധാരണ കാഴ്ചയെ ബാധിക്കുന്ന തരത്തിൽ രൂക്ഷമായ പ്രശ്നങ്ങൾ ഉണ്ടാക്കാറില്ലെങ്കിലും ചിലരുടെ ജോലിയേയും ജീവിതനിലവാരത്തെയും ഇത് സാരമായി ബാധിക്കും.
വരണ്ട കണ്ണിൻറെ ലക്ഷണങ്ങളുണ്ടാക്കുന്ന സോഗ്രെൻ‌സ് സിൻഡ്രോം പോലെയുള്ള അസുഖങ്ങൾ ലാസിക്കിന് വിപരീതഫലങ്ങൾ ഉണ്ടാക്കുന്നതായി കണക്കാക്കപ്പെടുന്നതിനാൽ ഇത്തരം രോഗ ലക്ഷണങ്ങൽ ഉള്ളവരെ ലാസിക് ചെയ്യുന്നതിൽ നിന്ന് ഒഴിവാക്കാറൂണ്ട്.
ഹാലോസ്
ചിലരിൽ ലാസിക്ക് ശസ്ത്രക്രിയക്ക് ശേഷം രാത്രിയിൽ തിളക്കമുള്ള ലൈറ്റുകൾക്ക് ചുറ്റും ഹാലോസും സ്റ്റാർ ബർസ്റ്റുകളും കാണുന്നു. രാത്രിയിൽ, പ്യൂപ്പിൾ ഫ്ലാപ്പിനേക്കാൾ വലുതാകുന്നതാകാം ഇതിന് കാരണം.
അവലംബം
വർഗ്ഗം:ശസ്ത്രക്രിയ
അമേരിക്കൻ ഗ്യാങ്സ്റ്റർ (ചലചിത്രം)
അമേരിക്കൻ ഗ്യാങ്സ്റ്റർ 2007ൽ പുറത്തിറങ്ങിയ അമേരിക്കൻ ചലച്ചിത്രമാണ്. ഈ ചിത്രത്തിന്റെ നിർമ്മാണവും സംവിധാനവും  റിഡ്ലി സ്കോട്ട്  ആണ് കൈകാര്യം    ചെയ്തത്. മൂല കഥ സ്റ്റീവൻ സൈലിയനാണ് എഴുതിയത്. വടക്കൻ കരോലിനയിലെ ലാ ഗ്രേൻ എന്ന കൊച്ചു പട്ടണത്തിൽ നിന്നു തുടങ്ങി ഗുണ്ടാസംഘത്തലവനായിത്തീരുന്ന  ഫ്രാങ്ക് ലൂക്കാസ് എന്ന  ക്രിമിനലിന്റെ ജീവചരിത്രമാണ് സിനിമക്ക് ആധാരം. വിയറ്റ്നാം യുദ്ധക്കളത്തിൽ നിന്ന് മടങ്ങിവരുന്ന അമേരിക്കൻ സൈനികവിമാനങ്ങളിലൂടെ അമേരിക്കയിലേക്ക്  ഫ്രാങ്ക് ലൂക്കാസ്  ഹെറോയിൻ  കടത്തുന്നു. ഇതിന് തടസ്സം നില്ക്കുന്നത് റിച്ചി റോബർട്ടസ് എന്ന കുറ്റാന്വേഷകനാണ്. റസ്സൽ ക്രോ റിച്ചി റോബർട്സ് ആയും ഡൻസൽ വാഷിങ്ടൺ ഫ്രാങ്ക് ലൂക്കാസായും  ചിത്രത്തിൽ പ്രധാനവേഷങ്ങൾ അണിഞ്ഞു. ടെഡ് ലെവിൻ, ജോൺ ഓർട്ടിസ്, ജോഷ് ബ്രോലിൻ, ചിവെറ്റൽ ഇജിയോഫോ, നോർമാൻ റീഡസ്, റൂബി ഡീ, ലമ്രി നഡാൽ, ക്യൂബ ഗുഡിംഗ് ജൂനിയർ എന്നിവരും ചിത്രത്തിലുണ്ട്.
ലൂക്കാസിന്റെ ഉയർച്ചയും വീഴ്ചയും സംബന്ധിച്ച് ഒരു ന്യൂയോർക്ക് മാസികയിൽ പ്രസിദ്ധീകരിക്കപ്പെട്ട കഥയുടെ പകർപ്പവകാശം 2000 ൽ യൂണിവേഴ്സൽ പിക്ചേഴ്സും, ഇമാജിൻ എന്റർടൈൻമെന്റും ചേർന്ന്  വാങ്ങി. രണ്ടു വർഷം കഴിഞ്ഞ്, തിരക്കഥാകൃത്ത് സ്റ്റീവൻ സൈലിയൻ സ്കോട്ടിന് 170 പേജുള്ള ഒരു തിരക്കഥ നല്കി. തുടക്കത്തിൽ, നിർമ്മാണച്ചെലവു കണക്കിലെടുത്ത് പടം  ടൊറന്റോയിൽ വെച്ച് നിർമ്മിക്കാനായിരുന്നു പ്ലാൻ. എന്നാൽ പിന്നീട്  ന്യൂയോർക്ക് സിറ്റിയിലേക്ക് മാറ്റി. നിർമ്മാണച്ചെലവു കൂടിയതോടെ 2004-ൽ യൂണിവേഴ്സൽ പദ്ധതിയിൽ നിന്നു പിന്മാറി. ടെറി ജോർജിമായുള്ള ചർച്ചകൾക്കു ശേഷം,പിന്നീട് 2005 മാർച്ചിൽ സ്കോട്ട് ചിത്രത്തിന്റെ നിർമ്മാണ-സംവിധാന ചുമതലകൾ ഏറ്റെടുത്തു. ജൂലൈ മുതൽ ഡിസംബർ 2006 വരെയുള്ള അഞ്ചു മാസക്കാലയളവിൽ പ്രിൻസിപ്പൽ ഫോട്ടോഗ്രാഫി ആരംഭിച്ചു. ന്യൂയോർക്ക് സിറ്റിയിലുടനീളം ചിത്രീകരണം നടത്തി തായ്ലൻഡിൽ അവസാനിച്ചു.
അമേരിക്കൻ ഗ്യാങ്സ്റ്റർ 2007 ഒക്ടോബർ 20 ന് ന്യൂയോർക്കിൽ പ്രദർശിപ്പിക്കുകയും, നവംബർ 2 ന് അമേരിക്കയിലും കാനഡയിലും റിലീസ് ചെയ്യുകയും ചെയ്തു. മിക്ക ചലച്ചിത്ര വിമർശകരും ഈ ചിത്രത്തിന് നല്ല സ്വീകരണം നൽകി.അമേരിക്കയിൽ 130.1 ദശലക്ഷം ഡോളർ ലോകവിപണിയിൽ 266.5 മില്ല്യൺ ഡോളർ മൊത്തവും ശേഖരിച്ചു. സംവിധായകനും തിരക്കഥാകൃത്തും ഈ ചിത്രത്തിൽ ധാരാളം സ്വാതന്ത്ര്യം (ക്രിയേറ്റീവ് ലൈസൻസ്) എടുത്തിട്ടുണ്ടെന്ന് റോബർട്ട്സും ലൂക്കാസും ഉൾപ്പെടെയുള്ള പലരും   കുറ്റപ്പെടുത്തി. കൂടാതെ തങ്ങളെ അപമാനകരമാം വിധം ചിത്രീകരിച്ചുവെന്ന് ചൂണ്ടിക്കാട്ടി മൂന്ന് മുൻ DEA (ഡ്രഗ് എൻഫോഴ്സ്മെന്റ് അഥോറിട്ടി) അംഗങ്ങൾ യൂണിവേഴ്സൽ പിക്ചെഴ്സിനെതിരെ കേസു കൊടുക്കുകയും ചെയ്തു-  മികച്ച കലാസംവിധാനം, മികച്ച സഹനടിക്കുള്ള രണ്ട് അക്കാഡമി അവാർഡുകൾ (റൂബി ഡീ) എന്നിവയടക്കം മൊത്തം  ഇരുപത്തൊന്ന് അവാർഡുകൾക്ക്  ചിത്രം നാമനിർദ്ദേശം ചെയ്യപ്പെട്ടു. മൂന്നെണ്ണം ലഭിച്ചു.
കഥാസാരം
1968 ൽ ഹാർലെം ഗ്യാസ്സ്റ്റാർ എള്ളോർവർത്ത് "ബമ്പി" ജോൺസന്റെ വലങ്കയ്യൻ ആയിരുന്നു ഫ്രാങ്ക് ലൂക്കാസ്. ഹൃദയാഘാതത്തെത്തുടർന്ന് ജോൺസൺ മരിച്ചതോടെ, ഹാർലെം ക്രൈം രംഗത്തെ നിയന്ത്രണം ലൂകാസ് ഏറ്റെടുക്കുന്നു.
ഒരു മാപ്പകന്റെ കാറിൽ കണ്ടെത്തിയ ഏതാണ്ട് ഒരു ദശലക്ഷം ഡോളർ കൈമാറിയശേഷം നെർക്കാർ ഡിറ്റക്ടീവ് റിച്ചി റോബർട്ട്സ് തന്റെ ആസ്ഥാനത്ത് ഒറ്റപ്പെടുത്തുകയായിരുന്നു. "ബ്ലൂ മാജിക്" എന്ന പേരിൽ ബ്രാൻഡായ ബ്രെഡ് ഓഫ് തോമസ് എന്നയാളുടെ പ്രേഷിത ബന്ധം കഴിഞ്ഞപ്പോൾ, ക്യാപ്ചർ ലൂബ് ടോബാക്ക് പ്രാദേശിക വിതരണക്കാരെ ലക്ഷ്യമിടുന്ന ഒരു ടാസ്ക് ഫോഴ്സായി റോബർട്ടിനെ ചുമതലപ്പെടുത്തി. തായ്ലാൻഡിലെ നിർമ്മാതാക്കളിൽ നിന്ന് നേരിട്ട് ബ്ലൂ മാജിക്ക് വാങ്ങി അത് വിയറ്റ്നാമിന്റെ യുദ്ധക്കപ്പലുകൾ തിരികെ കൊണ്ട് യു എസ് യിലേക്ക് കൊണ്ടുപോകുന്നു. ന്യൂ യോർക്ക് പ്രദേശത്തുള്ള ഡീലർമാരിൽ ഏറ്റവുമധികം വരുമാനമുള്ള ബ്ലൂ മാജിനെ ഇദ്ദേഹം വിലക്കിയിരിക്കുന്നു. ഈ കുത്തകകൊണ്ട്, ലൂക്കാസ് തന്റെ നിയന്ത്രണം നൈറ്റ്ക്ലബ്ബുകൾ, കാസിനോകൾ, വേശ്യാവൃത്തി എന്നിവയ്ക്കായി വികസിപ്പിക്കുന്നു. തന്റെ മാതാവ് ഒരു വീട്ടു സാധനം വാങ്ങുകയും ഹ്യൂയി, ടർണർ ഉൾപ്പെടെ അഞ്ചു സഹോദരന്മാരെ തന്റെ സാമ്രാജ്യം പടരാൻ ലഫ്റ്റനന്റായി നിയമിക്കുകയും ചെയ്യുന്നു. ഹാർമ്മിന്റെ ക്രൈം മേധാവിയായി മാറുന്നതിനിടയിൽ, ലൂക്കാസ് ഒരു പോർട്ടോ റിക്കൻ സൗന്ദര്യ രാജ്ഞിയായ ഇവായുമായി പ്രണയത്തിലാകുന്നു.
ലൂക്കാസിൻറെ ബിസിനസ്സ് പുരോഗമിക്കുമ്പോൾ, അദ്ദേഹം നിശ്ശബ്ദമായി പ്രവർത്തിക്കുകയും ഒരു സാമാന്യബുദ്ധി കൊണ്ട് ശക്തമായി കാക്കുകയും, പോലീസിന്റെ ശ്രദ്ധ ആകർഷിക്കുന്നത് ഒഴിവാക്കുകയും ചെയ്യുന്നു. കൂടാതെ, സ്വാധീനത്തിൽ കടുത്ത തീരുമാനങ്ങൾ എടുക്കാതിരിക്കാൻ മയക്കുമരുന്നുകളിൽ നിന്ന് അകന്നുപോകുന്നു. എന്നിരുന്നാലും, ഇവാസിനുണ്ടായിരുന്ന നെയ്തെടുത്ത വസ്ത്രം ധരിക്കുവാൻ ഇവാസുമായി സഖ്യം എത്തുമ്പോൾ ലൂക്കാസ് ഈ തത്ത്വങ്ങൾ ലംഘിക്കുന്നു; റോബർട്ട്സ് ഈ പോരാട്ടത്തിൽ പങ്കെടുക്കുന്നു, മുമ്പ് അറിയപ്പെടാത്ത ലൂക്കാസിനെ ഇറ്റാലിയൻ മുബേസ്റ്ററെക്കാളും മെച്ചപ്പെട്ട സീറ്റുകളിൽ കാണുന്നുവെന്നും അന്വേഷിക്കുന്നു. അതേസമയം, ലൂക്കാസ് മാഫിയ ബോസ് ഡൊമിനിക് കറ്റാനോയെ ഏറ്റെടുത്ത് ലൂക്കാസ് കുടുംബത്തെ നശിപ്പിക്കുമെന്ന് ഭീഷണിപ്പെടുത്തുന്നു. നിക്ക് ട്രൂപോയുടെ നേതൃത്വത്തിൽ അഴിമതി നടത്തിക്കൊണ്ടിരിക്കുന്ന NYPD ഡിറ്റക്ടീവ്, ഒരു കട്ട് തട്ടാൻ ശ്രമിച്ച ബ്ലാക്ക്മെയിലിനെതിരെ ലക്സംമാർ ആവശ്യപ്പെടുന്നു. ലൂക്കാസ് ബ്ലൂ മാജിക് വൃത്തിയാക്കിയതും അതേ ബ്രാൻഡിന്റെ പേരിൽ വിൽക്കുന്നതും ഹാർലെം ഏറ്റെടുക്കാൻ ശ്രമിക്കുന്ന ചെറുപ്പക്കാരനായ നിക്കി ബാർനെസ് എന്ന ലക്കസുമായി മത്സരിക്കേണ്ടി വരുന്നു. സൈഗോൺ ഫാൾസ് ഓഫ് ലൂക്കാസ് വിതരണം റദ്ദാക്കിയതിനുശേഷം, മറ്റ് കുറ്റകൃത്യങ്ങളിൽ ആശ്രയിക്കാൻ നിർബന്ധിതനാണ്.
ഫ്രാങ്ക് ലൂക്കാസിന്റെ ബന്ധുവിന്റെ ഡ്രൈവർ റോബർട്ട്സിന്റെ ഡിറ്റക്ടീവ്സ് ഒരു സ്ത്രീയെ വെടിവച്ച് കൊന്ന് ഒരു വയർ ധരിക്കാൻ ഒരു നീണ്ട ശിക്ഷയുടെ ഭീഷണി ഉപയോഗിച്ചു. ശേഖരിച്ച വിവരങ്ങൾ റോബർട്ടിനും അദ്ദേഹത്തിന്റെ ടാസ്ക് ഫോഴ്സും ലൂക്കാസ് സ്റ്റോക്കിന് ചുറ്റുമുള്ള അവസാനത്തെ വിമാനങ്ങളിൽ ഒരെണ്ണം കണ്ടുപിടിക്കുകയും തിരയുകയും ചെയ്തു. പുനർവിചിന്തകരുടെ ശവക്കല്ലറകളിലെ ബ്ലൂ മാജിക് കണ്ടുപിടിക്കുന്നു. ഈ തെളിവുകൾ കൊണ്ട് അവർ ന്യൂക്ലക്ക് പദ്ധതികളിൽ മരുന്ന് പിന്തുടരുന്നതിന് ഒരു വാറന്റ് ലഭിക്കും ലൂക്കാസ് ഹെറോയിൻ പ്രോസസ്സിംഗ് സംവിധാനം. ലൂക്കാസിന്റെ ക്രൈം കുടുംബത്തിൽ ചേരാനായി ന്യൂയോർക്ക് യാങ്കീസിനു വേണ്ടി ഒരു നല്ല ജീവിതം നൽകിയ ഫ്രാങ്ക് ലൂക്കാസിന്റെ മരുമകൻ സ്റ്റീവ് ലൂക്കാസ് കൊല്ലപ്പെട്ടു. അതേസമയം, ഷെൽബി മസ്റ്റാങ് ലൂക്കാസ് വിലമതിച്ച ട്രൂപ്പോ, അദ്ദേഹത്തിന്റെ ലൂക്ക്സ് മാളിയനിലേക്ക് കയറുന്നതിനിടയിലെത്തിയപ്പോഴാണ് ഡൂജൗസിന്റെ കീഴിൽ അടിയന്തര നാണയ ശേഖരം മോഷ്ടിച്ചത്. ട്രിപ്പോ എത്തിയതിന് ശേഷം ലൂക്കാസ് ഒരു പോലീസുകാരനെ കൊല്ലുന്നതിൽ നിന്ന് പിന്തിരിപ്പിക്കുന്നു. അങ്ങനെ ചെയ്താൽ അവളും ഇവായും അയാളെ ഉപേക്ഷിക്കുമെന്ന് മുന്നറിയിപ്പ് നൽകുന്നു. തന്റെ സഹോദരന്മാർ നടത്തുന്ന ഷോപ്പുകളിൽ റോബർട്ട്സിന്റെ സംഘം റെയ്ഡ് നടത്തുന്നു.
പോലീസ് സ്റ്റേഷനിൽ ലൂക്കാസ് റോബർട്ട്സിനെ കൈക്കൂലി വാഗ്ദാനം ചെയ്യുന്നു, എന്നാൽ അത് തള്ളിക്കളയുന്നു. പകരം, റോബർട്ട്സ് ലൂക്കാസിനെ ചെറിയ ജയിൽ ശിക്ഷയ്ക്ക് ഒരു അവസരം നൽകുന്നുണ്ട്. ന്യൂ യോർക്ക് ഡിഡിയിലെ വൃത്തികെട്ട പോലീസുകാർ അന്വേഷണത്തിന് സഹായിച്ചാൽ ലൂക്കാസ് ഈ പേരുപയോഗിച്ച് റോബർട്ട്സ് കൊടുക്കുന്നു. അവസാനം, ന്യൂയോർക്ക് DEA യുടെ നാലിൽ മൂന്നുപേരും അറസ്റ്റ് ചെയ്യപ്പെടുകയും ശിക്ഷിക്കപ്പെടുകയും ചെയ്യുന്നു, ഒരു ട്രോപ്പോ ആത്മഹത്യ ചെയ്യുന്നു. റോബർട്ട്സ് ബാർ പരീക്ഷ പാസാക്കിയതോടെ ലൂക്കാസിനെ തന്റെ ആദ്യ ക്ലൈന്റ് ആയി പ്രതിരോധിക്കുന്നു. ലൂക്കാസിന് 70 വർഷത്തെ തടവുശിക്ഷയുണ്ട്. അതിൽ 15 വർഷവും 1991 ൽ പുറത്തിറങ്ങി.
Development and writing
പകരം=Russell Crowe in a premiere.|ഇടത്ത്‌|ലഘുചിത്രം|റസ്സൽ ക്രോയെ (2006) തിരക്കഥയിൽ റിഡ്ലി സ്കോട്ടിനൊപ്പം പ്രവർത്തിച്ചു. 2000 ൽ യൂണിവേഴ്സൽ പിക്ചേഴ്സ് ആൻഡ് ഇമാജിൻ എന്റർടൈൻമെന്റ്, "ദി റിട്ടൺ ഓഫ് സൂപ്പർഫില്ലി" എന്ന പേരിൽ വാൾമാർട്ട് വാങ്ങി. 1970 കളിലെ ഹെറോയിൻ മേധാവി ഫ്രാങ്ക് ലൂക്കസിന്റെ ഉയർച്ചയും വീഴ്ചയും സംബന്ധിച്ച് മാർക്ക് ജേക്കബ്സൺ എഴുതിയ ഒരു ന്യൂയോർക്ക് മാസിക കഥ. 2002-ൽ തിരക്കഥാകൃത്ത് സ്റ്റീവൻ സൈലിയൻ സംവിധാനം ചെയ്ത 170 പേജുള്ള ഒരു തിരക്കഥാകൃത്ത് റിഡ്ലി സ്കോട്ടിന് കൈമാറി. എന്നിരുന്നാലും സ്കോട്ട് ഉടൻതന്നെ പദ്ധതി പിന്തുടരുകയില്ല, പകരം സ്വർഗരാജ്യം ഉണ്ടാക്കാൻ തീരുമാനിച്ചു. 2003 നവംബറിൽ യൂണിവേഴ്സലും ഇമാഗിനും ട്രൈ ബ്ലൂ സംവിധാനം ചെയ്യുന്നതിനായി ബ്രയാൻ ഡെ പാൽമായുമായി ചർച്ചകൾ നടത്തി. ഫ്രാങ്ക് ലൂക്കാസ് അടിസ്ഥാനമാക്കി സല്യൈൽ എഴുതിയ ഒരു തിരക്കഥ. സായ്യിനിയൻ ഈ കഥ "അമേരിക്കൻ ബിസിനസ്സ്, റേസ്" എന്ന് വ്യാഖ്യാനിച്ചു. 2004 ലെ വസന്തകാലത്തിന്റെ ഉത്പാദനം ആരംഭിച്ചു. 2004 മാർച്ചിൽ, സ്റ്റുഡിയോ ആന്റൈൻ ഫുക്കുവുമായി നേരിട്ട് ചർച്ച ചെയ്യുകയും, ഡാൻസൽ വാഷിങ്ടണിലെ ഫ്രാങ്ക് ലൂക്കാസ് എന്ന ചിത്രത്തിൽ അഭിനയിക്കുകയും ചെയ്തു. ബെഥനോസി ഡെൽ ടറോ അടുത്ത മെയ് മാസത്തിൽ ഡിറ്റക്ടീവ് റിച്ചി റോബർട്ട്സ് എന്ന പേരിൽ സ്റ്റാർട്ടേക്കായി ചർച്ചയിൽ പ്രവേശിച്ചു. 2004 ജൂൺ 3 ന് റിലീസ് ചെയ്യാനായി ട്രൂ ബ്ലൂയുടെ നിർമ്മാണം പുനരാരംഭിച്ചു. ജൂൺ 3, 2005 ന് റിലീസ് ചെയ്ത ചിത്രം പുറത്തിറങ്ങി. 2004 സെപ്റ്റംബറിൽ ദാനിയ രാമൈറസ് അമേരിക്കൻ ഗാംഗ്ടൺ എന്ന പേരിൽ ചലച്ചിത്രത്തിലെ അഭിനേതാക്കളെ ക്ഷണിക്കാൻ ശ്രമിച്ചു.
80 ദശലക്ഷം ഡോളറിന്റെ ബജറ്റ് അമേരിക്കൻ ബഡ്ജറ്റിന്റെ ബാനറിൽ യൂണിവേഴ്സൽ പിക്ചേഴ്സ് റിപ്പോർട്ട് ചെയ്തു. 93 ദശലക്ഷം ഡോളർ ചെലവിട്ടു. വികസന ചെലവുകൾക്കായി 10 മില്ല്യൻ ഡോളറും ഉൽപ്പാദന ആരംഭത്തിന്റെ കാലതാമസം 3 മില്യൻ ഡോളറുമായിരുന്നു. തുടക്കത്തിൽ നിന്ന് 93 മില്യൺ ഡോളർ ബഡ്ജറ്റ് ആണെന്ന് സംവിധായകനുമായുള്ള അടുത്ത ഉറവിടം വ്യക്തമാക്കുന്നു. പണം ലാഭിക്കാൻ ന്യൂയോർക്ക് നഗരത്തേക്കാളും ടൊറന്റോയിൽ അല്ലാത്ത അമേരിക്കൻ ഗാംഗ്ടർ സ്റ്റണ്ടിയോ വേണ്ടി വന്നു, എന്നാൽ ഫ്യൂക്വ പുനർ ലൊക്കേഷനുകൾ എതിർത്തു. സ്റ്റുഡിയോയുടെ പാരന്റ് കമ്പനിയായ ജനറൽ ഇലക്ട്രിക്ക് ന്യൂയോർക്ക് നഗരത്തിലെ ടാക്സ് ക്രഡിറ്റ് ലഭിച്ചു, അതിനാൽ ഉൽപ്പാദനം നഗരത്തിലേക്കായിരുന്നു. ബജറ്റിന്റെ മൂലധനം 98 മില്യൺ ഡോളറായി വർദ്ധിപ്പിച്ചു. ഫ്യൂക്വയുടെ ക്യാമ്പ് ബജറ്റ് കുറയ്ക്കാനുള്ള വഴികൾ തേടിയിട്ടുണ്ടെന്ന് അദ്ദേഹം വാദിച്ചു. പക്ഷേ, സ്റ്റുഡിയോ അദ്ദേഹത്തിൻകീഴിലുള്ള പദ്ധതിയുടെ വിവിധ വശങ്ങളെ വിമർശിച്ചു. തായ്ലാന്റിൽ വിയറ്റ്നാം സീരിയൽ സിനിമ ചെയ്യാനും റേ ലിറ്റോ, ജോൺ സി. റൈലി മുതലായ പേരുകളും ചെറിയ വേഷങ്ങളിൽ അവതരിപ്പിക്കാൻ സംവിധായകൻ ആഗ്രഹിച്ചിരുന്നു. സ്റ്റുഡിയോയുടെ ബജറ്റ് ആശങ്കകൾ കൂട്ടിച്ചേർക്കുന്നതിന്, തയ്യാറാക്കൽ പ്രക്രിയയിൽ Fuqua സ്ക്രിപ്റ്റ് തിരുത്തിയെഴുതുകയായിരുന്നു. സംവിധായകനും ഒരു ഷോട്ട്-ലിസ്റ്റ്, അന്തിമ സ്ഥാനങ്ങൾ, ഉൽപ്പാദന പ്രവർത്തനങ്ങൾ തുടങ്ങാൻ ഒപ്പിട്ടു പിന്തുണയ്ക്കുന്ന അഭിനേതാക്കൾക്കൊന്നും ഇല്ല.
References
വർഗ്ഗം:2007-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ
ഗൃഹപ്രവേശം (ചലച്ചിത്രം)
മോഹൻ ദാസിന്റെ സംവിധാനത്തിൽ ജഗദീഷ്, സിദ്ദിഖ്, ജഗതി ശ്രീകുമാർ, രേഖ എന്നിവർ പ്രധാനവേഷങ്ങളിൽ അഭിനയിച്ച് 1992-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ഗൃഹപ്രവേശം. ക്ഷേത്രത്തിൽ വച്ചുള്ള കല്യാണത്തിൽ പങ്കാളിയെ മാറി താലികെട്ടിപ്പോയ ദമ്പതികളുടെ കഥപറയുന്ന ഈ ചിത്രം ശ്രീഭുവനേശ്വരി മൂവി ആർട്സിന്റെ ബാനറിൽ ചന്ദ്രൻ കിളിമാനൂർ നിർമ്മിച്ച് ഫിലിം മേറ്റ്സ് വിതരണം ചെയ്തിരിക്കുന്നു. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് മണി ഷൊർണൂർ ആണ്.
മിനാരം
മുസ്ലീം പള്ളികളിൽ കാണുന്ന ഉയരത്തിലുള്ള സ്തൂപത്തെയാണ് മിനാരം എന്നുപറയുന്നത്. അറബി ഭാഷയിൽ നിന്നാണ് മിനാരം എന്ന വാക്ക് മലയാളത്തിലേക്ക് കടന്നുവന്നത്. ഇംഗ്ലീഷിൽ ഇതിനെ മിനാർ (Minar) എന്നു പറയുന്നു.
ഒരു പള്ളിയിൽ എത്ര മിനാരം ആകാം എന്നതിൽ കണക്കുകൾ ഒന്നും ഇല്ല. പള്ളികളിൽ മിനാരം തന്നെ നിർബദ്ധമില്ല. ലോകത്തെ ആദ്യ മുസ്ലീം പള്ളിയായ കഅബ, മിനാരം ഒന്നും ഇല്ലാതെയാണ് പണിതിരിക്കുന്നത്. എന്നാൽ ഇന്ന് വളരെയധികം പള്ളികളിൽ മിനാരം പണിയുന്നത് കണ്ടുവരുന്നു. പള്ളികളെ മറ്റു കെട്ടിടങ്ങളിൽ നിന്ന് വേർതിരിച്ചറിയുന്നതിനും മറ്റും മിനാരം സഹായകരമാണ്. ബാങ്ക് വിളിക്കായുള്ള ഉച്ചഭാഷിണി ഘടിപ്പിക്കുന്നത് മിക്കവാറും ഉയരത്തിലുള്ള ഈ സ്തൂപത്തിലാണ്. മിനാരങ്ങളുടെ മുകളിൽ ചന്ദ്രക്കലയും സ്ഥാപിക്കാറുണ്ട്. ഒറ്റ മിനാരമാണ് കൂടുതൽ കാണുന്നതെങ്ങിലും ഇരട്ട മിനാരങ്ങൾ സാധാരണമാണ്. ചിലയിടങ്ങളിൽ പള്ളിയുടെ നാല് മൂലകളിലും മിനാരം പണിയുന്നത് കാണാവുന്നതാണ്.